# חולין פרק עשירי הזרוע והלחיים

מתוך "גמרא נוֹחָה"

על שם הורי **נ**פתלי **וח**נה **ה**ולנדר ז"ל

(חולין קל,א)

משנה:

הזרוע והלחיים והקבה נוהגין בארץ ובחוצה לארץ (משום דבעי למימר 'בחולין אבל לא במוקדשין' נקט להו), בפני הבית (בעודו קיים) ושלא בפני הבית, בחולין אבל לא במוקדשין (חולין אינן חייבין בחזה ושוק אלא קדשים לחודייהו);

שהיה בדין: ומה אם החולין שאינן חייבים בחזה ושוק חייבים במתנות קדשים שחייבים בחזה ושוק אינו דין שחייבים במתנות תלמוד לומר: (בחזה ושוק כתיב) (ויקרא ז,לד) [כי את חזה התנופה ואת שוק התרומה לקחתי מאת בני ישראל מזבחי שלמיהם] ואתן אותם לאהרן הכהן ולבניו לחק עולם [מאת בני ישראל] - ('אותם' מיעוטא הוא: חזה ושוק – אִין, ולא דבר אחר) אין לו אלא מה שאמור בענין.

כל הקדשים שקדם מום קבוע להקדשן (הרי הן כמקדיש עצים ואבנים לדמיהם, ואין בהן קדושת הגוף) ונפדו (ואם נפדו - הרי הן כחולין גמורים:) חייבין בבכורה ובמתנות (אם ילדו בכור הרי הוא קדוש, וכל זמן שלא נפדו – לא, כדאמר בבכורות פרק ב (דף יד.) 'קסבר האי תנא קדושת דמים מדחה מן הבכורה' דאין קדושה חלה על קדושה) ויוצאין לחולין (על ידי פדיונן להיות כחולין גמורים- אפילו) להגזז ולהעבד (מה שאין כן בקדם הקדשן את מומן, כדלקמן במתניתין),

וולדן וחלבן מותר לאחר פדיונן (מה שאין כן במקדיש תמימים ונסתאבו ופדאן, דאמרינן בבכורות (דף טו., על פי ספרי ראה פסקא עא) '*רק בכל אות נפשך תזבח ואכלת בשר* [דברים יב,טו] *- בפסולי המוקדשין לאחר פדיונן הכתוב מדבר*': מדאיצטריך קרא למימר בהו 'הטמא והטהור יאכלנו' [שם] וכתיב 'תזבח ואכלת בשר: '*תזבח ולא גיזה, ואכלת - ולא לכלביך; בשר - ולא חלב*', וולדן דתמימים שנסתאבו ונפדו תנן במתניתין דאסור, ובבכורות (דף יד.) מוקמינן כגון דאיעבר לפני פדיונן ואתיליד לאחר פדיונן, בין רישא דקתני מותר בין סיפא דקתני אסור),

והשוחטן בחוץ פטור (ואילו בקדם הקדשן את מומן תנן מתניתין לקמן דחייב אם שחט בחוץ קודם פדיונן - ואף על גב דאינן ראוים לפתח אהל מועד דהא בעלי מומין נינהו, ותניא (זבחים דף קט,א [קיב.?]) '*הראוי לפתח אהל מועד חייבין עליו בחוץ ושאינו ראוי בפנים אין חייבין עליו בחוץ*' -הא מוקמינן לה בבכורות (דף טז.) בדוקין שבעין ואליבא דרבי עקיבא, דאמר 'אם עלו לא ירדו'; הילכך, הואיל ובפנים לא ירדו - חייבין עליהן בחוץ; וכולה הך מתניתין [בכורות פ"ב מ"ב] מיתניא בבכורות בפרק שני (דף יד.), והתם תני לה משום בכורות, והכא תני לה משום מתנות!),

ואין עושין תמורה (אפילו קודם פדיונן; ובבכורות מפרש טעמא: טוב מעיקרו - עושה תמורה, ואפילו נעשה רע אחר שהקדישו, אבל רע מעיקרו - אינו עושה תמורה);

ואם מתו - יפדו (ואף על פי שאינם ראוים אלא לכלבים, ואין פודין את הקדשים להאכילן לכלבים, כדפרישית לעיל: '*ואכלת ולא לכלביך*' - הני מילי בקדשים שקדם הקדשן את מומן, אבל הני - כדיקלא בעלמא נינהו, ולא נחת להו קדושת הגוף; ועוד אשמועינן: דלא בעינן העמדה והערכה; וקסבר /קדשי בדק הבית לא היו בכלל העמדה והערכה', דכתיב בפדיון קדשים שנסתאבו לאחר כך 'והעמיד את הבהמה' (ויקרא כז,יא), וכיון דמתה - אי אפשר להעמידה!)

- חוץ מן הבכור ומן המעשר (דאף על גב שקדם מומן להקדשן - חלה עליהם קדושה גמורה לכל דבריהם, אלא שאין כשרים ליקרב: דבכור - ברחם תלה רחמנא, לא שנא תם ולא שנא בעל מום – קדיש: תם קרב, ובעל מום נאכל לכהן, כדילפינן בבכורות (דף כח.) 'ובשרם יהיה לך [במדבר יח,יח] – 'בשרם' תרי משמע, '*לימד על בכור בעל מום שמתנה לכהן*'; ומעשר בהמה - נמי כתיב ביה (ויקרא כז,לב-לג) 'העשירי יהיה קדש לא יבקר בין טוב').

כל שקדם הקדשן את מומן, או מום עובר קודם להקדשן (דמום עובר כמאן דליתיה דמי), ולאחר מכאן נולד להם מום קבוע, ונפדו - פטורין מן הבכורה (ואף על פי שנפדו ויצאו לחולין להיתר אכילה - פטורין מן הבכורה אם ילדו, דכתיב בהו (דברים יב,פסוקים טו,כב) 'כצבי וכאיל': וצבי ואיל פטורים מן הבכורה, דהא 'בקר וצאן' כתיב [ןחקרא כז,לב]) ומן המתנות (זרוע ולחיים וקיבה, דאין נוהגין בצבי ואיל, דכתיב (דברים יח,ג) אם שה), ואינן יוצאין לחולין (בפדיון) להגזז ולהעבד (כדפרישית לעיל: 'תזבח ואכלת' [דברים יב,טו] - אין בהן אלא היתר זביחה ואכילה בלבד, אבל גיזה ועבודה - לא), וולדן וחלבן אסור לאחר פדיונן (בבכורות (דף יד.) מוקי לה דאיעבר לפני פדיונן ואתיליד לאחר פדיונן: דאי איעבר ואתיליד לאחר פדיונן - ולד צבי ואיל הוא, ואם נולד לפני פדיונן - מאי איריא הני? אפילו קדם מומם להקדשן נמי ולדן לפני פדיונן אסור), והשוחטן בחוץ חייב (כדפרישית לעיל בדוקין שבעין, וקודם פדיונן), ועושין תמורה (קודם פדיונן, דכתיב (ויקרא כז,לג) 'טוב ברע או רע בטוב'), ואם מתו (מעצמ) – יקברו (או משום דבעינן העמדה והערכה, או משום דאין פודין את הקדשים להאכילם לכלבים).

גמרא:

טעמא דכתב רחמנא 'אותם' [ויקרא ז,לד: כי את חזה התנופה ואת שוק התרומה לקחתי מאת בני ישראל מזבחי שלמיהם ואתן אותם לאהרן הכהן ולבניו לחק עולם מאת בני ישראל], הא לאו הכי הוה אמינא 'קדשים\* חייבין במתנות' (מקל וחומר מחולין, כדאמרן במתניתין, והיכי מצינן למימר הכי)? (הא) איכא למיפרך (בהאי קל וחומר): 'מה לחולין שכן חייבין בבכורה' (וקרא למה לי)!?

\*(בכור אינו נוהג במוקדשים, ד'[ב]בקרך ו[ב]צאנך' כתיב (דברים טו,יט: כל הבכור אשר יולד בבקרך ובצאנך הזכר תקדיש לה' אלקיך לא תעבד בבכר שורך ולא תגז בכור צאנך), ולא הקדש ; ועוד: 'תקדיש' כתיב (שם), ולא שכבר קדוש.)

תיתי מזכרים (כלומר: אי לאו 'אותם' דקרא - הוה אמינא תיתי בקל וחומר מזכרים דחולין, דליכא למיפרך בהו 'שכן חייבין בבכורה', שאין יולדין)!

מה לזכרים שכן חייבין בראשית הגז (ראשית הגז אינו נוהג במוקדשים, דהא לאו בני גיזה נינהו, דכתיב (דברים יח,ד) 'גז צאנך' ולא הקדש; ראשית הגז = כל השנה, כשהוא גוזז צאנו - נותן לכהן דבר מועט, כדמפרש לקמן (דף קלה.) שיעורא, וקרי ליה 'ראשית' כי היכי דקרי תרומה 'ראשית דגנך' [דברים יח,ד: ראשית דגנך תירשך ויצהרך וראשית גז צאנך תתן לו]);

מתיישים (תיישים זכרים - אין בהם לא בכורה ולא ראשית הגז, ואי לאו 'אותם' - מחייבינן מתנות בקדשים מקל וחומר מתיישים חולין)!

מה לתיישים שכן נכנסין לדיר להתעשר (מעשר בהמה אינו במוקדשין, דכתיב 'יהיה קדש' (ויקרא כז,לב) ולא שכבר קדוש – בפרק בתרא דבכורות (דף נג); הילכך לא אתי בקל וחומר, דאיכא למיפרך: תאמר במוקדשין שאין נכנסין לדיר להתעשר)!?

מזקנים (אי לאו 'אותם' הוה מייתינן ליה מקל וחומר מתיישים זקנים דחולין, שכבר נתעשרו ואין צריכין עוד להכנס לדיר)!

מה לזקנים (תיישים זקנים דחולין - בדין הוא שהן חייבין במתנות): שכן נכנסו לדיר להתעשר (תאמר בקדשים שלא נכנסו כבר לדיר להתעשר)!?

(ומהדר: אי לאו 'אותם' הוה מייתינן להו בקל וחומר) מלקוח ויתום!

(הלקוח פטור ממעשר בהמה: אם לקח עשרה טלאים מן השוק - פטור מלעשר, ד'[ב]בקרך ו[ב]צאנך' [דברים טו,יט] אמר רחמנא; והיתום שמתה אמו בשעת לידה, כגון זה פירש למיתה וזה פירש לחיים, כדאמר ב'השוחט' (לעיל דף לח:) פטור ממעשר בהמה, דאינו ראוי לקדש, דכתיב 'תחת אמו [ויקרא כב,כז] - פרט ליתום', וילפינן מעשר בהמה מיניה בפרק בתרא דבכורות (דף נז.): '*רבי ישמעאל בנו של רבי יוחנן בן ברוקא אומר: נאמר כאן 'תחת אמו' ונאמר להלן* [ויקרא כז,לב] '*תחת השבט': מה כאן פרט לכל השמות הללו:* כלאים ונדמה ויוצא דופן ויתום, דכולהו מימעטי מהאי קרא ד'שור או כשב' [ויקרא כב,כז] - *אף להלן* - לענין מעשר - *פרט לכל השמות הללו*; אף על גב דבעל מום נכנס לדיר להתעשר - אלו אין נכנסים)

מה ללקוח ויתום שכן נכנסין במינן לדיר להתעשר!

'במינן' קאמרת! - קדשים נמי במינן (כגון חולין) נכנסין לדיר להתעשר (הילכך: אי לאו 'אותם' - אתי בקל וחומר).

ויהיו חולין חייבין בחזה ושוק מקל וחומר: ומה קדשים שאין חייבים במתנות (דהא ממעטינן להו מאותם דכתיב גבי חזה ושוק אותם ולא מתנות) חייבין בחזה ושוק, חולין שחייבין במתנות - אינו דין שחייבין בחזה ושוק!? - אמר קרא (במתנות חולין) (דברים יח,ג) וזה יהיה משפט הכהנים [מאת העם מאת זבחי הזבח אם שור אם שה ונתן לכהן הזרע והלחיים והקבה] זה (דבר זה נוהג בחולין) – אִין, מידי אחרינא – לא (ואין חזה ושוק נוהגין בהן);

אלא טעמא דכתב רחמנא 'זה', הא לאו הכי - הוה אמינא חולין חייבין בחזה ושוק? והא בעי תנופה, היכא לינופינהו? אי אבראי (חוץ לעזרה), (ויקרא ז,ל) [ידיו תביאינה את אשי ה' את החלב על החזה יביאנו את החזה להניף אתו תנופה] לפני ה' כתיב!

(חולין קל,ב)

אי אגואי\* - קא מעייל חולין (מידי דלא איתעביד ביה צורך גבוה) לעזרה! הלכך לא אפשר.

אלא 'זה' למה לי?

לכדרב חסדא, דאמר רב חסדא: המזיק מתנות כהונה (קודם שנתנן לכהן השליכם לאור או לים) או שאכלן - פטור מלשלם.

תוספות ד"ה אי אגואי הא קא מעייל חולין בעזרה. משום דכל חולין מדאורייתא אסור להביא בעזרה, וכן אמר ב'המוכר את הספינה' [ב"ב דף פא:] גבי בכורים; ולא מסתבר דהתם אגוזלות דמייתי בהדייהו קפיד, דאפשר דמתני עלייהו 'ומביאם נדבה'; וכן בפרק 'התודה' [מנחות דף פ:] גבי תודה שנתערבה בתמורות קאמר 'ולייתי לחם כו' - הא קא מכניס חולין לעזרה! ומדקאמר שאין לה תקנה - שמע מינה הוי מדאורייתא!

ותימה! דבפרק 'כל התדיר' [זבחים דף צ:] אמרינן 'ובכולן הכהנים רשאים לשנות באכילתן ולאוכלן צלויין שלוקין ומבושלים' ולתת לתוכן תבלין של חולין! ואמר ב'הקומץ רבה' [מנחות דף כא:] 'יאכלוה - שיאכלו עמה חולין ותרומה' כדי שתהא נאכלת על השובע!?

ונראה דדוקא חזה ושוק, וכן בכורים - דדרך קדושה מייתי להו: דעביד בהו תנופה, וכן לחם - לצורך תודה שהוא הכשר קרבן יש קפידא טפי בהבאתה בעזרה שלא לצורך.

תוספות חולין קלז,ב ד"ה עד שצבעו פטור. פירש בקונטרס משום דהוי כמו מזיק מתנות או אוכלן דפטור, וה"נ גוזל; ותימה: דאם כן מאי קא משמע לן רב חסדא, כיון דמתניתין היא? ובפי' רש"י הראשונים במכתב ידו פירש שקודם שגזז חמש צאן - דהיינו כדי חיוב - צבע מה שגזז: שלא בא לידי חיוב עד שצבעו והעביר עליו קולמוס, ונראה דקמ"ל רב חסדא שלא נפרש מתניתין כפירוש שמחק בקונטרס, אלא פטור משום דמזיק מתנות כהונה שקנאן בשינוי.

גופא אמר רב חסדא: המזיק מתנות כהונה או שאכלן - פטור מלשלם.

מאי טעמא?

איבעית אימא דכתיב [(דברים יח,ג: וזה יהיה משפט הכהנים מאת העם מאת זבחי הזבח אם שור אם שה ונתן לכהן הזרע והלחיים והקבה [דברים יח,ד: ראשית דגנך תירשך ויצהרך וראשית גז צאנך תתן לו]] 'זה' (דמשמע: בעודן קיימות חייב ליתנן, אבל אינן קיימות - לא חייב הכתוב בהן תשלומין), ואיבעית אימא משום דהוה ליה 'ממון שאין לו תובעים (אין לו בעלים שיוכלו לתובעו בדין: שהוא יכול לומר לו "לכהן אחר אני נותנן, ולא לך")'.

תוספות ד"ה ואב"א משום דהוי ליה ממון שאין לו תובעין. ולהאי לישנא אייתר 'וזה יהיה' לכדאמר לקמן בסמוך: שמתנות דין, ואין חזה ושוק דין; וללישנא קמא איכא למימר דתרתי שמע מינה, ודריש בסמוך: מדכתביה אצל משפט - דמשמע זה משפט וזה אין משפט;

ואיכא בין הני תרי לישני: דלהאי לישנא דאין לו תובעין, נהי דאין יכול לתובעו בדיינין - בדיני שמים מיהא מיחייב, וללישנא קמא - דדריש ליה מ'וזה' - אפילו בדיני שמים נמי לא מיחייב.

מיתיבי [ספרי שופטים פסקא קסה]: '(דברים יח,ג) *וזה יהיה משפט הכהנים* [מאת העם מאת זבחי הזבח אם שור אם שה ונתן לכהן הזרע והלחיים והקבה] *- מלמד שהמתנות דין* (דיינין נזקקין להן להוציאן בדיינין, אלמא כהן ראשון התובען - מוציאן מידו, וקשיא לרב חסדא דאמר דמתנות כהונה - ממון שאין לו תובעין הוא)'. למאי הלכתא? לאו להוציאן בדיינין?

לא! לחולקן בדיינין, וכדרב שמואל בר נחמני, דאמר רב שמואל בר נחמני אמר רבי יונתן: '*מנין שאין נותנין מתנה לכהן עם הארץ? שנאמר* (ב ב~~יהושפט~~ בחזקיהו כתיב בדברי הימים (דברי הימים ב לא,ד))*: ויאמר לעם ליושבי ירושלים לתת מנת ~~ל~~הכהנים ו~~ל~~הלוים* (סיפיה דקרא) *למען יחזקו בתורת ה': כל המחזיק בתורת ה' יש לו מנת (חלק כהונה), ושאינו מחזיק בתורת ה' - אין לו מנת*'.

תוספות ד"ה מנין שאין נותנין מתנות לכהן ע"ה כו'. היינו דווקא כשיש כהן חבר, אבל אי ליכא כהן חבר אלא ע"ה - יתנו לו, ואל ימתין עד שיזדמן לו חבר, כדתנן במסכת חלה [פ"ד מאי טעמא] '*אלו נותנין לכל מי שירצה: החרמים והבכורות ופדיון הבן ופטר חמור והזרוע והלחיים והקבה וראשית הגז* כו';

ואין לפרש '*לכל כהן*' = בין לאנשי משמר בין לשאר כהנים, דהא בירושלמי בפרק 'שתי נשים' קאמר דיש מהן ניתנין לכל כהן ויש מהן ניתנין לאנשי משמר; אם כן על כרחך 'לכל כהן' דקאמר היינו בין כהן חבר בין כהן ע"ה!

והיינו היכא דליכא חבר, או איכא ואין רוצה לקבל כדפרישית בריש 'כל הבשר' [לעיל דף קד:], אבל אין לתרץ דרבי שמואל בר נחמני דהכא כרבי יהודה, דגרסינן בירושלמי: 'רבי יהודה אומר: אין נותנין אותה אלא לחבר', דהתם - אבכורים קאי, כדאמר התם לעיל מינה: רבי אדא אוסר בבכורים.

תא שמע: '*רבי יהודה בן בתירא אומר: 'משפט' - מלמד שהמתנות דין; יכול אפילו חזה ושוק דין? תלמוד לומר: 'זה'*'; למאי? אילימא לחולקו בדיינין (דיינין אומרים לו לישראל "לזה תן המתנות, שהוא חבר, ואל תתן לזה, שהוא עם הארץ") ; אטו חזה ושוק לאו בדיינין מיחלקו (כלום היה יכול לתתם לכהן עם הארץ? והא 'מנת' נינהו)? אלא לאו להוציא בדיינין (אלמא דממון שיש לו תובעין הוא, משום הכי ממעט חזה ושוק: דכיון דלכפרה ולרצוי בא - לא שכיח דמעכב)!

הכא במאי עסקינן - דאתו לידיה (דכהן, ואחר כך גזלם זה ממנו, דהוה ליה ממון שיש לו תובעין: שכבר זכה זה בהן, ודמי כמאן דגזל מיניה גלימיה).

(ופריך:) אי דאתו לידיה (דכהן) - מאי למימרא (פשיטא דיכול להוציאו בדיינין)?

(וקמהדר:) דאתו לידיה בטבלייהו (הבהמה - שלימה היתה מונחת אצלו, וזכה במתנות מן ההפקר), וקסבר האי תנא 'מתנות שלא הורמו - כמי שהורמו דמיין (וזכה בהן במתנות ששוים לכל הכהנים - מהני זכייה אם קדם)' (אבל חזה ושוק אינו אלא לאותו בית אב, ולא מהני).

תא שמע [פאה פ"ה מ"ד]: '*בעל הבית* (עשיר) *שהיה עובר ממקום למקום וצריך ליטול לקט שכחה ופאה ומעשר עני* (ונצרך למזונות) *– נוטל* (כשאר עניים, הואיל שעכשיו עני הוא)*, ולכשיחזור ישלם, דברי רבי אליעזר*' (אלמא כל מידי דחייביה רחמנא למיתב לעניים - הבא ראשון יכול לתובעו, והוא הדין למתנות כהונה)!

אמר רב חסדא: מדת חסידות שנו כאן (אם חסיד הוא - ישלם).

תוספות מסכת חולין דף קל/ב ד"ה וכשיחזור לביתו ישלם. ללישנא בתרא דקאמר משום דהוי ממון שאין לו תובעין פריך שפיר, ד'ישלם' משמע שיכול להוציאו בדיינין; וללישנא קמא נמי: דפטר משום דכתיב 'זה' פרכינן: דכיון דבמתנות פטור משום דכתיב 'זה', מסברא אין לנו לחלק בין מתנות ללקט שכחה ופאה; ולקמן בפרקין (דף קלד.) פריך מספק לקט דחייב משום 'עני ורש הצדיקו' להא דאמר 'אין ספק מתנות לכהן'.

אמר רבא\*: תנא תני '*ישלם*' (דמשמע על כרחו) ואת אמרת '*מדת חסידות שנו כאן*'? ועוד: מדרבי אליעזר ליקום וליתוב (מי סברת מדרבי אליעזר קמותיב, דמצינן למימר דרב חסדא משני עלה 'מדת חסידות שנו כאן')? אלא (מדרבנן מותיב) מסיפא: '*וחכמים אומרים: עני היה באותה שעה*'; טעמא – דעני, הא עשיר – משלם; אמאי? ליהוי כמזיק מתנות כהונה או שאכלן? - (ועלה משני:) אמר רב חסדא: מדת חסידות שנו כאן (הא דקתני '*עני היה באותה שעה*' דמשמע דתידוק מינה דעשיר בעי שלומי - לאו בדיינין קאמר, אלא אם חסיד הוא - צריך לשלם לצאת ידי שמים).

תוספות מסכת חולין דף קל/ב ד"ה 'אמר רבא' גרס, ולא גרסינן אמר ליה רבא, דהוה משמע דלרב חסדא דִבֵר, ואם כן מאי קאמר לבסוף 'מדת חסידות' והשיב להם? הלא כבר שמע התירוץ ולמה חזר ואמר רב חסדא?

אלא רבא שמע בבית המדרש הקשיא והתירוץ בשם רב חסדא ארישא, והשיב להם דארישא לא שייך לשנויי ולא לאותיב מיניה, אלא מסיפא הוקשה לרב חסדא, ועל זה תירץ רב חסדא;

וי"ס שכתוב בהן 'ואמר רב חסדא' בוי"ו בסוף מילתיה דרבא, וכן משמע: דאי לרב חסדא הוה מדבר - לא היה אומר 'ואת אמרת' אלא 'ומר אמר מדת חסידות שנו כאן'.

תא שמע: '*מנין לבעל הבית שאכל פירותיו טבלין, וכן לוי שאכל מעשרותיו טבלים* (שלא הפריש תרומת מעשר) *- מנין שפטור מן התשלומין? תלמוד לומר:* (ויקרא כב,טו) *ולא יחללו את קדשי בני ישראל אשר ירימו* [לה']*: אין לך בהן אלא משעת הרמה ואילך*' (הכי גרסינן ליה בתוספתא [אינו בתוספתא שלנו]) - הא משעת הרמה ואילך מיהא משלם, אמאי? ליהוי כמזיק מתנות כהונה או שאכלן?

הכא נמי

(חולין קלא,א)

דאתו לידיה (דכהן) בטבלייהו (שהופקד הטבל אצלו), וקסבר האי תנא 'מתנות שלא הורמו כמי שהורמו דמיין (זכה בהם מן ההפקר, שהרי קדם; לישנא אחרינא: שמסר לו את הטבל לזכות בתרומה שבו)'.

תוספות ד"ה דאתו לידיה בטבלייהו וקסבר האי תנא מתנות שלא הורמו כמי שהורמו דמיין.

ומשעת הרמה ואילך - היינו מכי אתו לידיה - אפילו בטבלייהו;

ואי תימא: אמאי לא משני דפשטא דברייתא דקתני 'פטור מן התשלומין' היינו דאתו ליד כהן בטבלייהו, וקסבר האי תנא מתנות שלא הורמו לאו כמי שהורמו דמיין, ומשום הכי פטור: דאין לו לכהן אלא משעת הרמה ממש, והוה ניחא טפי: דהוי לשון 'הרמה' דוקא!

ויש לומר: דאי הוה מוקי לה הכי - אז לא היה חדוש הדיוק כלל 'הא משעת הרמה ואילך משלם', דהא פשיטא דמשלם כיון דאתו ליד כהן והורמו! אבל השתא עיקר הברייתא משמיענו: דמזיק מתנות כהונה או שאכלן – פטור, ודיוקא קא משמע לן: דאף על גב דאתו לידיה בטבלייהו – חייב, דכמי שהורמו דמיין.

תא שמע: '*הרי שאנסו בית המלך גרנו: אם בחובו* (שהיה חייב לו דבר קצוב ממון) *- חייב לעשר* (ממקום אחר וליתן לכהן, שהרי הוא כמוכר)*, אם באנפרות* (בהפסד, ועל חנם) *- פטור מלעשר*' (קתני מיהת '*אם בחובו חייב לעשר*' אלמא יש לו תובעין: דאי לאו דינא הוא שישלם לו על כרחו - מאי חיוב מצוה איכא? הא לא פש גביה מידי)!

שאני התם (התם לאו בהוצאה בדיינין תנן בה, אלא חיובא בעלמא, כשאר חיובי מעשרות: חיובא ודאי איכא עליה) דקא משתרשי ליה (כלומר: משתכר הוא בה, שהרי היה צריך לפרוע מעות).

תא שמע [תוספתא חולין פ"י מ"ג]: '*אמר לו* (לטבח) *"מכור לי בני מעיה של פרה (זו)", והיה בהן מתנות כהונה* (הקבה) *- נותנן* (לוקח זה) *לכהן, ואינו מנכה לו* (ללוקח) *מן הדמים* (שהרי היה יודע הלוקח שהמתנות שם, וזה לא מכר לו הקבה)*; לקח הימנו במשקל* ('הליטרא כך וכך', ושקל לו הקבה) *- נותנן* (לוקח) לכהן (שהרי הגזל אצלו וצריך להשיב) *ומנכה לו* (הטבח) *מן הדמים* (על כרחו: שמכר דבר שאינו שלו)' – אמאי (נותנן לכהן)? ליהוי כמזיק מתנות כהונה או שאכלן?

שאני התם: דאיתנהו בעיניהו.

תא שמע: '*תשעה נכסי כהן: תרומה, ותרומת מעשר, וחלה, ראשית הגז, ומתנות, והדמאי, והבכורים, והקרן, והחומש*'\*; למאי (למה אמרו? למאי הלכתא)? לאו להוציאן בדיינין?

לא, לכדתנן [בכורים פ"ג מ"יב]: '*למה אמרו: נכסי כהן שקונה בהן עבדים וקרקעות ובהמה טמאה ובעל חוב נוטלן בחובו ואשה בכתובתה וספר תורה* (אע"פ שאינו לאכילה ולא לדבר שיבא לידי אכילה; ולבי מגמגם: למאי תנייה, הואיל ותנא דאפילו בהמה טמאה לוקח מהן?)'.

\*(לא ידעתי היכן שנויה, ובספרים אינה כתובה בשוה, ומוצא אני ט"ו מתנות כהונה שכולן נכסי כהן לעשות בהן כל צרכיו: 1 התרומה, 2 ותרומת מעשר, 3 ותרומת מעשר של דמאי, 4 והחלה, 5 והבכורים, 6 וראשית הגז, 7 ומתנות של חולין, 8 ושל קדשים, 9 והקרן 10 והחומש של גזל הגר, 11 ושדה אחוזה, 12 ושדה חרמים, 13 ובכור בעל מום, 14 ופדיון הבן, 15 ופדיון פטר חמור!?

ונראה בעיני שכולן שנוים בה, וחשיב תרומה ותרומת מעשר והדמאי וחלה – כחדא, דכולהו 'תרומה' נינהו, ובכור ופדיון הבן ופדיון פטר חמור – כחדא, וקרן וחומש דגזל הגר – חדא, וכולהו הנך - מתנה לכהן הן;

ולקמן בפירקין (דף קלג:) חשיב כל כ"ד מתנות כהונה;

הגוזל את הגר ונשבע לו ומת הגר, ואחר כך הודה, ונשבע לשקר - דאמר רחמנא '*ואם אין לאיש גואל וגו' - וכי יש לך אדם בישראל שאין לו גואלים? אלא זהו גר שמת ואין לו יורשין, וכתיב* [במדבר ה,ח]  *'האשם המושב לה' לכהן'* [דומה לספרי נשא פסקא ד], ותניא בפרק 'הגוזל' בבבא קמא (דף קי.) '*האשם - זה קרן; המושב - זה חומש*' דגבי נשבע לשקר 'בפקדון ... או בגזל' כתיב ביה חומש, בין בגוזל חבירו, בפרשת ויקרא [וקרא ה,כא] - בין בגזל הגר, בפרשת נשא.)

ההוא ליואה דהוה חטף מתנתא (כשהיו התינוקות מוליכין הזרוע והלחיים והקבה לכהן - חוטפם מידיהם); אתו אמרו ליה לרב, אמר להו: לא מסתייה דלא שקלינן מיניה (לא די דכשהוא שוחט את בהמתו אין אנו כופין אותו לתת מתנות לכהן אחר [רש"ימפרש שהחוטף היה כהן!]), אלא מיחטף נמי חטיף (בתמיה)!

ורב (מאי דעתיה דאמר 'לא מסתייה דלא שקלינן מיניה', דמשמע שהיינו יכולין לכופו לכך ונמנעין אנו) - אי איקרו 'עַם' (דהא '[וזה יהיה משפט הכהנים] מאת העם מאת זובחי הזבח' כתיב (דברים יח,ג)) משקל נמי לשקול מינייהו, אי לא איקרו 'עם' רחמנא פטרינהו (ומאי טיבותא עבדינן גבייהו)!?

מספקא ליה (לרב) אי איקרו 'עם' אי לא איקרו 'עם' (ומשום ספיקא פטר ליה, דהמוציא מחבירו עליו הראיה).

יתיב רב פפא וקאמר לה להא שמעתא (דרב, דמספקא ליה); איתיביה רב אידי בר אבין לרב פפא [תוספתא פאה פ"ב מ"יג]:

'*ארבע מתנות עניים שבכרם* (הנוהגות בכרם, ואלו הן)*: הפרט* (ענבים הנושרין בשעת בצירה) *והעוללות* (כדכתיב (ויקרא יט,י) 'וכרמך לא תעולל ופרט כרמך לא תלקט [לעני ולגר תעזב אתם אני ה' אלקיכם]' ובמסכת פאה (פ"ז מ"ד) מפורש: '*איזו היא עוללות? כל שאין לה לא כתף ולא נטף*') *והשכחה והפאה* (כולהו יליף לקמן)*;*

*ושלש שבתבואה: הלקט* (הנושר בשעת קצירה) *והשכחה והפאה; שנים שבאילן* (לקמן יליף להו)*: השכחה והפאה - כולן אין בהם טובת הנאה לבעלים* (אין בידם לתתן לכל מי שירצו, אלא כל הקודם – זכה; ולקמיה מפרש טעמא)*, ואפילו עני שבישראל מוציאין מידו* (אם היה לו כרם או תבואה או אילן - כופין אותו ליתן); [עד כאן התוספתא]

מעשר עני המתחלק בתוך ביתו (אבל מעשר עני, הואיל ומתחלק בתוך הבית לאחר שהכניס תבואתו לבית) - יש בו טובת הנאה לבעלים (שבידו לתתן לאיזה עני שירצה, וחבירו אומר לו 'הילך סלע זה ותן כל מעשרותיך לקרובי עני', והיינו טובת הנאה: דבר מועט), ואפילו עני שבישראל מוציאין אותו מידו;

[המשך התוספתא בפאה פ"ב מ"יג] *ושאר מתנות כהונה כגון הזרוע והלחיים והקבה* [יש בהן משום טובה וניתנין לכל כהן שירצה] [המשך התוספתא בפאה פ"ב מ"יד] *אין מוציאין אותן לא מכהן לכהן ולא מלוי ללוי*':

(ברישא מפרש לה לכולה ברייתא והדר מותיב תיובתא:) '*ארבע מתנות שבכרם: הפרט והעוללות והשכחה והפאה*' - דכתיב (ויקרא יט,י) וכרמך לא תעולל ופרט כרמך לא תלקט [לעני ולגר תעזב אתם אני ה' אלקיכם], וכתיב (דברים כד,כא) כי תבצור כרמך לא תעולל אחריך [לגר ליתום ולאלמנה יהיה] - אמר רבי לוי: 'אחריך' - זו שכחה (שאינה אלא מאחריו, כדתנן (פאה פ"ו מ"ד): '*שלפניו אינו שכחה, שלאחריו שכחה; זה הכלל: כל שהוא בבל תשוב – שכחה, שאינו בבל תשוב - אינו שכחה*'); פאה (בכרם) - גמר 'אחריך' 'אחריך' מזית, דכתיב (ביה) (דברים כד,כ) כי תחבוט זיתך לא תפאר אחריך [לגר ליתום ולאלמנה יהיה], ותנא דבי רבי ישמעאל: שלא תטול תפארתו ממנו (כלומר: לא תטול כל פארו, לשון (איוב לא,יב) 'ובכל תבואתי תשרש', דמשמע עקירה; ולשון (דברים כה,יח) 'ויזנב בך' = נטל את זנבך, אשפי"ר בלע"ז; והיינו: שלא תטול פאה);

'*שלשה שבתבואה: הלקט*

(חולין קלא,ב)

*השכחה והפאה*', דכתיב (ויקרא יט,ט; ויקרא כג,כב) 'ובקוצרכם את קציר ארצכם לא תכלה פאת שדך בקוצרך ולקט קצירך [לא תלקט ובויקרא כג,כב סוף הפסוק: לעני ולגר תעזב אתם אני ה' אלקיכם]' (דברים כד,יט) כי תקצור קצירך בשדך ושכחת עומר בשדה [לא תשוב לקחתו לגר ליתום ולאלמנה יהיה למען יברכך ה' אלקיך בכל מעשה ידיך]

'*שנים שבאילן: השכחה והפאה*' דכתיב (דברים כד,כ) כי תחבוט זיתך לא תפאר אחריך [לגר ליתום ולאלמנה יהיה], ותנא דבי רבי ישמעאל: שלא תטול תפארתו ממנו;

'אחריך' זה שכחה;

'*וכולן אין בהן טובת הנאה לבעלים*' - מאי טעמא?

(כולהו) 'עזיבה' כתיבא בהו (שצריך להניח שם בהפקר, ולא שיחלקם; הנך דכתיב בהו 'תעזוב' - הרי עזיבה, והנך נמי כתיב בהו 'יהיה' - היינו בעזיבה, דמשמע בהוייתו יהא; דלא כתיבא בהו נתינה);

'*ואפילו עני שבישראל מוציאין אותו מידו*' - דכתיב '[ויקרא כג,כב: ובקוצרכם את קציר ארצכם לא תכלה פאת שדך בקוצרך] ולקט קצירך לא תלקט לעני ולגר תעזוב אותם [אני ה' אלקיכם]' (ומשמע לא תלקט אני מזהיר לעני) - להזהיר עני על שלו;

'*ומעשר עני המתחלק בתוך הבית יש בו טובת הנאה לבעלים*' מאי טעמא? - נתינה כתיבא ביה ('ונתת[ה] ללוי לגר וליתום ולאלמנה' (דברים כו,יב));

'*ואפילו עני שבישראל מוציאין אותו מידו*' - דאמר רבי אילעא: גמר 'לגר' ('ונתת[ה] ללוי לגר וליתום ולאלמנה' (דברים כו,יב)) 'לגר' מהתם (מ'ולקט קצירך לא תלקט לעני ולגר' [ויקרא כג,כב]): מה להלן מוזהר עני על שלו (כדאמרינן '*להזהיר עני על שלו*') - אף כאן מוזהר עני על שלו;

'*ושאר מתנות כהונה כגון הזרוע והלחיים והקבה אין מוציאין אותן לא מכהן לכהן ולא מלוי ללוי*' - הא מלוי לכהן מוציאין, אלמא איקרו 'עם' (ואמאי מוציאין אי מספקא ליה לרב אי איקרו 'עם' אי לא)!?

(ומתרץ:) כגון הזרוע ולא זרוע (כלומר: אשאר מתנות כהונה שהן מתנה לכהן, בזו קאמר דמוציאין, ולא זרוע עצמה - דילמא לא מיקרו 'עם'), ומאי ניהו (דמוציאין מלוי לכהן)? - מעשר ראשון

(ופריך:) מעשר ראשון דלוי הוא (ואמאי מוציאין אותו מידו לתתו לכהן)?

כרבי אלעזר בן עזריה, דתניא: '*תרומה לכהן, מעשר ראשון ללוי - דברי רבי עקיבא; רבי אלעזר בן עזריה אומר: אף לכהן*' (דבכ"ד מקומות נקראו כהנים 'לוים', הלכך: אף על גב דבמעשר ראשון 'לוי' כתיבא ביה, כהנים נמי משתמעי)! (וקמסיים מילתיה:) אימר דאמר רבי אלעזר בן עזריה אף לכהן, לכהן ולא ללוי מי אמר?

אִין, לבתר דקנסינהו עזרא. (ביבמות (דף פו:) אמר: מפני מה קנסו לוים במעשר? מפני שלא עלו בימי עזרא, דכתיב [עזרא ח,טו] 'ואבינה בעם ובכהנים ומבני לוי לא מצאתי שם', אבל מקרא מפורש לא מצאתי שקנסם; אבל דוגמא יש לדבר שכתוב בעזרא, בסופו (נחמיה י,לט) 'והיה הכהן בן אהרן עם הלוים ב~~[מ]~~עשר הלוים' למדנו שלא האמינום על תרומת מעשר, ולא היו חולקין להן מעשר בגורן אלא בפני הכהנים.)

(ומהדר:) אימר דקנסינהו עזרא דלא יהבינן להו, משקל מינייהו מי אמר (בתמיה)? (אכתי הדרא אתקפתא לדוכתיה: הא מלוי לכהן מוציאין?)

אלא (הכי תריץ:) (מוציאין מלוי לכהן) כגון זרוע - ולא זרוע (עצמו), ומאי ניהו ('כגון זרוע')? - ראשית הגז. (דהתם\* לא כתיב 'עם' ואי נמי לא איקרו 'עם' – מחייבי.)

\*[דברים יח,ד: ראשית דגנך תירשך ויצהרך וראשית גז צאנך תתן לו, והוקש ראשית הגז לזרוע לחיים וקבה, כי הפסוק הקודם הוא: דברים יח,ג: וזה יהיה משפט הכהנים מאת העם מאת זבחי הזבח אם שור אם שה ונתן לכהן הזרע והלחיים והקבה]

תא שמע: '*זה הכלל: כל דבר שהוא בקדושה* (שאסור לזרים)*, כגון: תרומה, ותרומת מעשר, וחלה* (כגון תרומה וכיוצא בהן) *- מוציאין אותן מידם* (מוציאין מיד לוי לכהן)*, וכל דבר שאינו בקדושה, כגון: הזרוע והלחיים והקבה* (שבאין מבהמות של חולין) *- אין מוציאין אותו מידם* (אין מוציאין מיד לוי לכהן)' (אלמא פשיטא לן דלא איקרו 'עם', ואמאי מספקא ליה לרב)?

'כגון זרוע' - ולא זרוע (מוציאין, דאיקרו 'עם'); ומאי ניהו (והאי דקתני דאין מוציאין)? - מעשר ראשון, ולבתר דקנסינהו עזרא. (ואיצטריך ליה לאשמועינן דאף על גב דקנסינהו עזרא דלא למיתני להו דידהו - מיהא לא שקלינן מינייהו.)

תא שמע [מהמשנה להלן קלב,א]: '*השוחט לכהן* (להכי נקט 'השוחט לכהן': דעליה דטבח רמיא, דכתיב (דברים יח,ג) 'מאת זובחי הזבח') *ולעובד כוכבים - פטור מן המתנות*' הא ללוי ולישראל חייב!

לא תימא 'הא ללוי ולישראל חייב', אלא אימא 'הא לישראל חייב'.

אבל ללוי – מאי? פטור? אי הכי, ליתני 'השוחט ללוי ולעובד כוכבים - פטור מן המתנות' (ואנא ידענא [שהשוחט ללוי פטור], דכל שכן)!

ועוד: הא תניא '*השוחט לכהן ולעובד כוכבים - פטור מן המתנות; ללוי ולישראל חייב*' - תיובתא דרב!

אמר לך רב: תנאי היא, דתניא [ויקרא טז,לג: וכפר את מקדש הקדש ואת אהל מועד ואת המזבח יכפר ועל הכהנים ועל כל עם הקהל יכפר] '*וכפר את מקדש הקדש'* (בעבודת יום הכפורים) *- זה לפני ולפנים* (מכפרת עבודה זו על הטומאה שאירעה בפנים, דפר ושעיר של יוה"כ מכפרים על טומאת מקדש וקדשיו, כדאמרינן בשבועות (דף ב.))*; 'אהל מועד' - זה היכל; 'מזבח' – כמשמעו* (על מי שעבד בטומאה במזבח בלא חיוב מקדש, כגון נטמא במקדש: דעבד בלא שהייה, דאין כאן טומאת מקדש: דהיכא דנטמא בעזרה קיימא לן בשבועות (דף טז.) הלכה למשה מסיני דלא מחייב עד שישהה כדי השתחואה)*; 'יכפר' - אלו עזרות* (על טומאה שאירעה בעזרה: על הכהנים ששגגו ונכנסו טמאים לעזרה, וכן לוים וישראלים ועבדים; קראי יתירי קדריש)*; 'כהנים' – כמשמעו; 'עם הקהל' - אלו ישראל; 'יכפר' - אלו הלוים*';, ותניא אידך: '*'יכפר' אלו עבדים* (עבדים כנענים, דאינהו נמי בעי כפרה: דכל מצות שהאשה חייבת בהן - עבד חייב בהן, וכל מקום דכתיב עונש - איש ואשה שוין)'; מאי? לאו בהא קמיפלגי: דמר סבר איקרו 'עם' (והוו בכלל 'עם הקהל', הילכך 'וכפר' יתירא - אעבדים אתא), ומר סבר לא איקרו 'עם' (ובעי קרא)?

ורב - אי סבירא ליה כהאי תנא - לימא, ואי סבירא ליה כהאי תנא - לימא!

מספקא ליה אי כהאי תנא אי כהאי תנא.

דרש מרימר: הלכתא כוותיה דרב (ולא שקלינן מינייהו), והלכתא כוותיה דרב חסדא (דאמר '*מזיק מתנות כהונה או אוכלן - פטור*').

עולא הוה יהיב מתנתא לכהנתא (לכהנת: בת כהן, אפילו אשת איש: דכיון דקדושה לית להו - דאינן אסורים לזרים - הרי מותרת בהן; ולא דמי לתרומה; ואי משום 'ונתן לכהן' (~~ויקרא כב,יד;~~ דברים יח,ג) -קסבר אפילו כהנת משמע);

איתיביה רבא לעולא [סוטה פ,ג מ"ז]: '*מנחת כהנת נאכלת* (השיריים, כמנחת ישראל)*, מנחת כהן אינה נאכלת* (דכולה כליל דכתיב (ויקרא ו,טז) 'כליל תהיה')' ואי אמרת 'כהן ואפילו כהנת' - והכתיב (ויקרא ו,טז) וכל מנחת כהן כליל תהיה לא תאכל!?

אמר ליה: רבי -

(חולין קלב,א)

מטונך (הגעתיך)!: (משום הכי אמרינן גבי מנחת כהנת דנאכלת:) אהרן ובניו כתובין בפרשה! ('וזאת תורת המנחה הקרב אותה בני אהרן וגו' [ויקרא ו,ז], וכיון דכתיב בהדיא 'בני אהרן' - למעוטי בנות אהרן, אבל מתנות - לא כתיב בהו אלא 'כהן' גרידא, ומשמע: כהן - ואפילו כהנת)!

דבי רבי ישמעאל תנא: כהן ולא כהנת, וילמוד סתום (כהן סתם דכתיב גבי מתנות) מן המפורש (ממפורש: מ'בני אהרן' דכתיב גבי מנחה: דמה להלן כהן ולא כהנת: ד'אהרן ובניו' כתובין - אף הכא: כהן ולא כהנת).

דבי רבי אליעזר בן יעקב תנא: כהן ואפילו כהנת (בעלמא כהן ולא כהנת, אבל 'כהן' דכתיב גבי מתנות - אפילו כהנת במשמע): (מאי טעמא? -) הוי מיעוט אחר מיעוט (דברישיה דקרא כתיב 'וזה יהיה משפט הכהנים' [דברים יח,ג] דמשמע כהנים ולא כהנות, וכתיב בסיפיה דקרא 'ונתן לכהן הזרוע וגו' דמשמע נמי כהן למעוטי כהנת), ואין מיעוט אחר מיעוט אלא לרבות.

רב כהנא (ישראל הוה, ואשתו כהנת) אכל (מתנתא) בשביל אשתו (שהיתה כהנת, דסבירא ליה 'כהן ואפילו כהנת');

רב פפא אכל בשביל אשתו;

רב יימר אכל בשביל אשתו;

רב אידי בר אבין אכל בשביל אשתו;

אמר רבינא: אמר לי מרימר: הלכתא כוותיה דרב, והלכתא כוותיה דרב חסדא (דאמר לעיל (דף קל:) '*המזיק מתנות או שאכלן - פטור מלשלם*'), והלכתא כוותיה דעולא והלכתא כוותיה דרב אדא בר אהבה [לויה שילדה - בנה פטור מחמש סלעים] (דפטר נמי בנה של לויה מפדיון הבן כבנו של לוי, דתנן: '*כהנים ולוים ... פטורים*' בפרק ב דבכורות (דף יג.); ואשמעינן רב אדא דלויה כלוי - אליבא דמר בריה דרב יוסף, דמוקי לה לדרב אדא בר אהבה בפרק 'יש בכור לנחלה' (שם דף מז.) אפילו איעברא מישראל, דבפטר רחם תלא רחמנא, והרי רחם שיצא ממנו לאו דחיובא הוא, ולאפוקי מדרב פפא, דמוקים לה דאיעברא מעובד כוכבים אבל איעברא מישראל בתר אב אזלינן ליה וחייב).

תנו רבנן: '*הזרוע והלחיים והקבה נוהגים בכלאים ובכוי; רבי אליעזר אומר: כלאים הבא מן העז ומן הרחל חייב במתנות; מן התייש ומן הצבייה פטור מן המתנות* (ד'שֶׂה' כתיב ולא צבי [דברים יח,ג: וזה יהיה משפט הכהנים מאת העם מאת זבחי הזבח אם שור אם שה ונתן לכהן הזרע והלחיים והקבה])*.*' מכדי קיימא לן (ב'אותו ואת בנו' (לעיל דף פ.)) דלענין כסוי הדם ומתנות לא משכחת ליה (פלוגתייהו דרבי אליעזר ורבנן) אלא בצבי הבא על התיישה, ובין לרבי אליעזר בין לרבנן מספקא להו אי חוששין לזרע האב אי אין חוששין, וב'שֶׂה ואפילו מקצת שה' קמיפלגי: מר [רבנן] סבר 'שה ואפילו מקצת שה', ומר (רבי אליעזר) סבר 'שה ואפילו מקצת שה' לא אמרינן; בשלמא רבי אליעזר, דפטר (דפטר כלאים הבא מן התייש ומן הצביה), קסבר 'שה ולא מקצת שה'; אלא לרבנן, נהי נמי דקסברי 'שה ואפילו מקצת שה' - פלגא לשקול, ואידך פלגא לימא ליה (ישראל לכהן) 'אייתי ראיה דאין חוששין לזרע האב ושקול'!?

אמר רב הונא בר חייא: מאי 'חייב' נמי דקא אמר (דקמחייבי רבנן)? - חייב בחצי מתנות.

מתיב רבי זירא [בכורים פ"ב מ"ח]: '*כוי - יש בו דרכים שוין לבהמה, ויש בו דרכים שוין לחיה, ויש בו דרכים שוין לחיה ולבהמה*' [עד כאן המשנה; וההמשך אינו כהמשך המשנה [משנה ט]: כיצד שוה לחיה? דמו טעון כסוי כדם חיה, ואין שוחטין אותו ביום טוב, ואם שחטו - אין מכסין את דמו, וחלבו מטמא בטמאת נבלה כחיה, וטמאתו בספק, ואין פודין בו פטר חמור] *כיצד: חלבו אסור כחלב בהמה* (דאזלינן לחומרא בכולהו)*, ודמו חייב לכסות כדם החיה; דרכים שוין לבהמה ולחיה: שדמו וגידו אסורין כבהמה וחיה, וחייב בזרוע ולחיים והקבה; ורבי אליעזר פוטר*' ואם איתא (כדקאמרת דמחייבי רבנן בחצי מתנות, אמאי קתני הכא 'וחייב בזרוע לחיים וקבה', דמשמע בכולהו חייב) – 'חייב בחצי מתנות' מבעי ליה!?

(ומהדר: לאו דוקא קתני חייב בזרוע כו', אלא) איידי דתנא (רישא) '*חלבו*' ו'*דמו*' (דדמו כולו טעון כסוי וחלבו אסור) - דלא מתני חצי חצי (דהא לא אפשר שחצי חלבו אסור וחצי מותר, והכי נמי דחצי דמו טעון כסוי וחצי דמו אינו טעון) - משום הכי לא קא תני 'חצי' (ומשום רישא תנא סיפא, ולא משום דוקא: דהוא הדין דאינו חייב אלא בחצי מתנות).

כי אתא רבין אמר רבי יוחנן: כוי לרבנן חייב בכולהו מתנות, דתניא: 'שור' (הוה מצי למימר)*; מה תלמוד לומר 'אם שור'* [דברים יח,ג: וזה יהיה משפט הכהנים מאת העם מאת זבחי הזבח אם שור אם שה ונתן לכהן הזרע והלחיים והקבה]*? - לרבות את הכלאים; 'שה' - מה תלמוד לומר 'אם שה'? - לרבות את הכוי*.'

ורבי אליעזר - האי 'אם' למה לי?

מיבעי ליה לחלק (דאי לא הוה כתיב 'אם', הוה אמינא דאינו חייב במתנות עד שישחוט שה - קא משמע לן 'אם' שאם שוחט שור בפני עצמו - חייב ליתן מתנות).

ורבנן, לחלק מנא להו?

נפקא להו [מ]'מאת זובחי הזבח' ('הזבח' משמע אפילו זבח אחד).

ורבי אליעזר, האי 'מאת זובחי הזבח' מאי עביד ליה?

מבעי ליה לכדרבא, דאמר רבא: הדין עם הטבח (דינו של כהן לתבוע מן הטבח המתנות, ואף על פי שאין הבהמה של טבח אלא משל אחרים).

משנה:

בכור (של ישראל) שנתערב במאה (בהמות אחרות): בזמן שמאה (בני אדם) שוחטין את (הבהמות) כולן - פוטרים את כולן (ממתנות כהונה: דכל אחד ואחד יכול לדחות את עצמו ולומר לכהן 'בכור - שלי הוא' וכן שני וכן שלישי); אחד שוחט את כולן - פוטרים לו אחד (אין פוטרין אותם מאה בהמות מליתן מתנות לכהן אלא אחד, הואיל שהוא שוחט את כולן; אבל אחד יכול לפטור מן המתנות, שאי אפשר שלא יהא הבכור אחד מהן, ויכול לומר 'זה הוא', ומן הבכור אין נותנים - שאין קדושה חלה על קדושה);

השוחט לכהן ולעובד כוכבים - פטור מן המתנות;

והמשתתף עמהן צריך שירשום (שיעשה בו סימן שיבינו הרואים שאינו כולו של ישראל);

ואם אמר (כהן לישראל) "( אני מוכר לך פרה זו) חוץ מן המתנות (שבה)" - פטור (ישראל) מן המתנות;

אמר (ישראל לחבירו טבח): "מכור לי בני מעיה של פרה" והיו בהן מתנות - נותנן לכהן ואינו מנכה לו מן הדמים;

לקחן הימנו במשקל - נותנן לכהן ומנכה לו מן הדמים. (כדפרישנא לעיל (דף קלא.).)

להלן המשנה עם פירוש רש"י שעל הרי"ף, שהוא ברור יותר:

בכור (שהוא פטור מן המתנות, דהא כוליה דכהן הוא) שנתערב במאה (בהמות חולין והוא בכור בבעל מום שמותר לשחטו) בזמן שמאה שוחטין את כולם (שהן של מאה אנשים), פוטרין את כולם (דכל חד מצי אמר "דידי בכור הוא"); אחד שוחט את כולן (שכולן של איש אחד), פוטרין אחד (תו לא).

השוחט לכוהן ולנוכרי (שהוחט בהמתו של כהן ושל עובד כוכבים), פטור (טבח זה) מן המתנות (אף על גב דחיובא – על הטבח רמיא, דכתיב מאת זובחי הזבח- הני מילי בבהמה בת חיובא, הא לאו בת חיובא היא).

ו(ישראל) המשתתף עימהם (וחולקין בבית הישראל ושוחטין בבית הישראל) צריך שירשום (יעשה סימן היכר שהכהן שותף בו, שלא יחשדנו הרואה שאינו מפריש מתנות כרשע);

אם אמר (לו הכהן לישראל) "(פרה זו מכורה לך) חוץ מן המתנות" - פטור (ישראל) מן המתנות (ואף על פי שרוב הבהמה שלו – חיובא מיהא לאו דידיה הוא). (אבל ישראל שמכר לישראל אחר חוץ ממתנותיה – חייב השוחט ליתנו, דהדין עם הטבח.)

אמר לו (ישראל חברו) מכור לי בני מעיה של פרה, והיו בה מתנות - (ויודע הוא שהקיבה ניתנת לכהן ועל מנת כן לקחם לכך) נותנן לכוהן, ואינו (ואין הטבח) מנכה לו מן הדמים.

לקחן הימנו במשקל - נותנן לכוהן, ומנכה לו מן הדמים.

גמרא:

ואמאי (פוטרים את כולן)? יבא עליו כהן (הא יכול לבא כהן עליו) משני צדדין (כלומר: בשני כחות) ולימא ליה: "אי בכור הוא - כוליה דידי הוא, ואי לאו בכור הוא, הב לי מתנתאי"!?

(חולין קלב,ב)

אמר רב אושעיא (הכא במאי עסקינן דקתני מתניתין 'דפוטרין את כולן')? - בבא (אותו בכור) לידי כהן (ונפל בו מום קבוע) ומכרו לישראל במומו.

השוחט לכהן ולעובד כוכבים - פטור מן המתנות:

וליתני 'כהן ועובד כוכבים פטורין מן המתנות' (דהא לא איקרו 'עם' ומאי איריא דקתני 'השוחט')?

אמר רבא: זאת (מתניתין, דקתני 'השוחט') אומרת (אתא לאשמועינן דבעלמא היכא דקשחיט בהמת ישראל) הדין עם הטבח. (דינו של כהן לתבוע מתנותיו מן הטבח) (והכא, כיון שהבהמה של כהן ועובד כוכבים הוא - פטור הטבח מן המתנות; והא - לא מצינן למילף מכהן ועובד כוכבים לחוד.)

דרש רבא: [דברים יח,ג: וזה יהיה משפט הכהנים] מאת העם [מאת זבחי הזבח אם שור אם שה ונתן לכהן הזרע והלחיים והקבה] - ולא מאת הכהנים (קסלקא דעתא דכהנים לא איקרו 'עם'); כשהוא אומר 'מאת זובחי הזבח' (כלומר: מי שהוא) - הוי אומר אפילו טבח כהן במשמע (להביא כהן שנעשה טבח למכור, אבל אבהמה שהוא שוחט לצרכו - פטור).

אושפיזיכניה דרבי טבלא - כהן הוה, והוה דחיק ליה מלתא (דחוק ועני היה); אתא לקמיה דרבי טבלא, אמר ליה: זיל אישתתף בהדי טבחי ישראל דמגו דמפטרי ממתנתא (דמגו דפטרת להו ממתנתא: מזרוע לחיים וקבה, כדאמרינן במתניתין: '*המשתתף עמהם פטור מן המתנות*') משתתפי בהדך.

חייביה (להאי ישראל שנשתתף עם אותו כהן) רב נחמן, אמר ליה: והא רבי טבלא פטרן!?

אמר ליה: זיל אפיק (הוצא אותם מתחת ידיך ותתנם לכהן), ואי לא מפקינא לך רב טבלא מאונך (מאזנך; כלומר: כל ראיותיו וסייעותיו אמחה לו).

אזל רב טבלא קמיה דרב נחמן, אמר ליה: מאי טעמא עביד מר הכי?

אמר ליה: דכי אתא רבי אחא בר חנינא מדרומא, אמר רבי יהושע בן לוי: זקני דרום אמרו: כהן טבח, שתים ושלש שבתות פטור מן המתנות (לתתם לכהן אחֵר, משום דאכתי לא קביע, ואינן יודעין עדיין שהוא טבח); (אבל) מכאן ואילך - חייב במתנות (הואיל דקביע).

אמר ליה: ולעביד ליה מר מיהת כרבי אחא בר חנינא (ותפטרנו משתים ושלש שבתות)?

אמר ליה: הני מילי (דקאמר רבי אחא וזקני דרום ד'שתים ושלש שבתות פטור') דלא קבע מסחתא (חנות), אבל הכא (האי טבח כהן) - הא קבע מסחתא (כבר קבע חנותו וגלי אדעתיה דקביע)!

אמר רב חסדא: האי כהנא דלא מפריש מתנתא (לכהן אחֵר) - ליהוי בשמתא דאלהי ישראל!

אמר רבה בר רב שילא: הני טבחי דהוצל קיימי בשמתא דרב חסדא הא עשרים ותרתין שנין (כלומר כבר עברו כ"ב שנה).

למאי הלכתא (קאמר 'הא עשרין ותרתין שנין')?: אילימא (דמאחר שעמדו בשמתא כ"ב שנה) דתו לא משמתינן להו, והא תניא: '*במה דברים אמורים* (דתו לא משמתינן להו)*? - במצות לא תעשה* (דאית ביה מיתה או כרת, דקם ליה בדרבה מיניה)*, אבל במצות עשה - כגון אומרים לו "עשה סוכה" ואינו עושה, "לולב" ואינו עושה, "עשה ציצית" ואינו עושה* (שאין בהן חסרון כיס כולי האי) *- מכין אותו עד שתצא נפשו*'!? אלא דקנסינן להו בלא אתרייתא (אלא הא קא משמע לן רבה: מאחר שעמדו בשמתייהו כ"ב שנה - קנסינן להו בלא התראה, אבל קודם לכן - לא),

כי הא: דרבא קניס אטמא (כל הירך היה גוזל ממי שלא היה רוצה לתת המתנות לכהן, והיה נותנה לכהן);

רב נחמן בר יצחק קניס גלימא.

ואמר רב חסדא: (מתנות כהונה כך היא נחלקת) זרוע (היה נותן ישראל) לאחד (לכהן אחד) וקבה – לאחד (לכהן אחד), לחיים – לשנים (לשני כהנים).

איני! והא כי אתא רב יצחק בר יוסף אמר: במערבא פלגינן להו גרמא גרמא (כל עצם ועצם היה מחלק לשנים)!?

התם – בדתורא (בשור הגדול שאבריו גדולים ביותר, דאפילו היה מחלק האבר לשנים - עדיין יש בכל חלק וחלק שיעור נתינה מעליא). (אבל בבהמה דקה, אם היה מחלק האבר לשנים - לא היה בכל חלק נתינה מעלייתא, ורחמנא אמר 'ונתן לכהן' [דברים יח,ג] - נתינה יפה.)

אמר רבה בר בר חנה אמר רבי יוחנן: אסור לאכול מבהמה שלא הורמה מתנותיה.

אמר רבה בר בר חנה אמר רבי יוחנן: כל האוכל מבהמה שלא הורמה מתנותיה - כאילו אוכל טבלים.

ולית הלכתא כוותיה.

אמר רב חסדא: מתנות כהונה - אין נאכלות אלא צלי, ואין נאכלות אלא בחרדל; מאי טעמא? אמר קרא (במתנות כהונה כתיב, ב'ויקח קרח': [במדבר יח,ח: וידבר ה' אל אהרן ואני הנה נתתי לך את משמרת תרומתי לכל קדשי בני ישראל לך נתתים למשחה ולבניך לחק עולם]): '*למשחה = לגדולה* (כל מתנות שנתתי לך בכהונתך נתתי לך לגדולה כדמתרגמינן לרבותא)' [דומה לספרי קרי פסקא קיז]: כדרך שהמלכים אוכלים.

ואמר רב חסדא: עשרים וארבע מתנות כהונה (לקמן בפירקין חשיב להו): כל כהן שאינו בקי בהן (היאך דין מתנה, היאך נאכלין בגדולה) - אין נותנין לו מתנה.

ולאו מילתא היא, דתניא: '*רבי שמעון אומר: כל כהן שאינו מודה בעבודה* (שאמר בלבו 'דברי הבל הן, ולא צוה המקום להקריב לו קרבנות, אלא משה בדה מלבו') *- אין לו חלק בכהונה* (אין לו חלק בקדשים)*, שנאמר:* (ויקרא ז,לג) *המקריב את דם השלמים ואת החלב מבני אהרן לו תהיה שוק הימין למנה; אין לי אלא זה* ('המקריב' - היא הולכה) *בלבד, מנין לרבות חמש עשרה עבודות, כגון: היציקות והבלילות* (שנותן שמן במנחה ובוללה, וחוזר ונותן עליה שמן - לקיים בה מצות יציקה: 'ויצק עליה שמן' [ויקרא ב,א], כדאמרינן ב'אלו מנחות': דכולן צריכות שלשה מתנות שמן)*, והפתיתות* (מנחת מחבת, ומרחשת, ומנחת מאפה תנור - שהיו נקמצות לאחר אפיה: פותתן ומחזירן לסולתן, וקומץ, דכתיב 'פתות אותה פתים וגו' [ויקרא ב,ו])*, והמליחות* ('במלח תמלח' (ויקרא ב,יג))*, תנופות והגשות והקמיצות* (מוליך ומביא; ולא כל המנחות טעונות תנופה והגשה; והתם מפרש להו: '*יש טעונות תנופה ולא הגשה, הגשה ולא תנופה, לא תנופה ולא הגשה*' ומה היא 'הגשה'? - מגישה כשהיא בכלי קודם קמיצה, ומגיעה לקרן מערבית דרומית כנגד חודה של קרן; במנחות (סא.) ובסוטה (יד:))*, הקטרות והמליקות* ('והמליקות' גרסינן, ולא גרסינן 'וההקרבות', דהא איהו חשיבא ברישא, ובהדיא פרט בה קרא (שם ז) 'המקריב את זבח השלמים' [אולי צריך להיות ויקרא ז,לג: המקריב את דם השלמים ואת החלב מבני אהרן לו תהיה שוק הימין למנה] והיא הולכה)

(חולין קלג,א)

*וקבלות* (קבלת הדם)*, הזאות* (היא זריקת דם הנזרקים במזבח, בין הניתזין בפנים על הפרוכת ועל מזבח הזהב, בין הניתזין בחוץ) (שחיטה לא קחשיב שאף הזר כשר בה)*, והשקאת סוטה, ועריפת עגלה ערופה* (בכהנים היא, כדכתיב (דברים כא,ה) 'ונגשו הכהנים בני לוי')*, וטהרת מצורע* (בצפרים להזות)*, ונשיאות כפים - בין מבפנים* (במקדש, כדכתיב (ויקרא ט,כב) 'וישא אהרן את ידיו [אל העם ויברכם]) *בין מבחוץ* (בגבולין, בכל עיר ועיר בבית הכנסת)*? תלמוד לומר: 'מבני אהרן'* (סיפיה דקרא דלעיל הוא)*: עבודה האמורה לבני אהרן, וכל כהן שאינו מודה בה - אין לו חלק בכהונה*'; טעמא דאינו מודה בה, הא מודה בה - אף על גב דאינו בקי בהן!

אמר רבי אבא אמר רב הונא אמר רב: חוטין שבלחי אסורים (משום דם) וכל כהן שאינו יודע ליטלן אין נותנין לו מתנה.

ולא היא: אי בטויא (בצלי) - מידב דייבי [הדם זב ויוצא], ואי לקדרה: אי דמיחתך להו ומלח להו - מידב דייבי.

אמר רבא: בדק לן רב יוסף (מנסה אותנו אם נדע להשיב, ורבא - כהן היה): האי כהנא דחטיף מתנתא (מתינוקות שנושאין אותם לכהנים): (מי אמרינן) חבובי קא מחבב מצוה (ויפה הוא עושה)? או זלזולי קא מזלזל במצוה?

ופשטנא ליה: [דברים יח,ג: וזה יהיה משפט הכהנים מאת העם מאת זבחי הזבח אם שור אם שה] ונתן [לכהן הזרע והלחיים והקבה] - ולא שיטול (הכהן) מעצמו.

אמר אביי: מריש הוה חטיפנא מתנתא, אמינא חבובי קא מחביבנא מצוה; כיון דשמענא להא 'ונתן - ולא שיטול מעצמו' מיחטף לא חטיפנא, מימר אמרי "הבו לי" (הייתי שואלו בפה מלא, שהייתי סבור שהוא חיבוב מצוה), וכיון דשמענא להא (דמגני להו קרא לבני שמואל) דתניא [תוספתא סוכה פ"יד מ"א]: (שמואל א ח,ג) [ולא הלכו בניו בדרכו] ויטו אחרי הבצע [ויקחו שחד ויטו משפט] - *רבי מאיר אומר: בני שמואל - חלקם שאלו בפיהם* (שלא היה עבירת גזל בידם, אלא חלק לויה - כגון מעשר ראשון - היו שואלין בפיהם)' מימר נמי לא אמינא, ואי יהבו לי – שקילנא; כיון דשמענא להא דתניא '*הצנועים מושכין את ידיהם* (בחילוק לחם הפנים קאמר, במסכת יומא, ב'טרף בקלפי' (דף לט.): 'משמת שמעון הצדיק נשתלחה מארה בלחם הפנים') *והגרגרנים חולקים משקל*' נמי לא שקילנא, לבר ממעלי יומא דכיפורי, לאחזוקי נפשאי בכהני (שלא ישתכח הדבר שאני כהן).

(ופריך:) ולפרוס ידיה (כיון שאינו עושה אלא שלא ישתכח שם כהן מעליו - יפרוס ידיו לדוכן כל השנה ומחזיק נפשיה בכהני)?

אנסיה ליה עידניה (עתים שקבע לתלמידיו היו טורדים אותו מלישא את כפיו שהיה עוסק לתלמידיו בעת שהצבור נאספים לבית הכנסת). [הרי"ף: חולי במעיו הוי; הערוך בערך 'עדן' כתב: אנסו ליה עידניה פירוש: לא היו מניחין אותו לעמוד לפי שהיה לומדם; ובערך 'אנס': אביי היה לו חולי ולא היה לו לשהות נקביו והיה מתיירא לעבור לפני התיבה ולפרוש כפיו שמא ידחקוהו נקביו ויבוא לידי כיסופא - עכ"ל שם; ## לפי זה היה לו חולי כל כך הרבה זמן עד שישכחו שהוא כהן; ודברי רש"י קשים: מדוע לקבוע לימוד עם תלמידים בעת שמתפללים? ולפירוש הערוך – מדוע היה צריך לעבור לפני התיבה? והיה יכול לעלות לברכת כהנים לאחר שהלך לנקביו לפני כן? לפיכך נראה לי לומר שאמנם היה חולה, ובגלל מחלתו לא היה יכול להרים ידיו והחזיקם בגובה הכתפיים, ולכן לא היה יכול לשאת כפיו.

ויש לשאול: מדוע עשה דברים אחרים שעושים כהנים: מדוע לא עלה ראשון לקריאת התורה, ולא ברך בצבור ברכת המזון? אולי יש לומר שגם אם היה עולה ראשון היו חושבים שזאת בגלל שהיה תלמיד חכם; וכן בברכת המזון בצבור, שהיו מכבדים אותו על גדלותו בתורה.]

אמר רב יוסף: האי כהנא דאית ליה צורבא מרבנן בשבבותיה ודחיקא ליה מילתא (לההוא צורבא מרבנן, והכהן רוצה לההנותו) - ליזכי ליה מתנתא (יתן לו חלק מתנותיו לקבל זרוע ולחיים מבני העיר בשביל הכהן והוא יאכלם) ואף על גב דלא אתי לידיה (דכהן - יכול לזכות לו) במכרי כהונה ולויה (בכהן שהיה ניכר בעיר, ורוב בני אדם אוהבים אותו ונותנין לו המתנות, ובאותו כהן אמרינן דיכול לזכות מעשרותיו לאחר אף על גב דלא אתי לידיה; 'מכרי' לשון (מלכים ב יב,ו) 'איש מאת מכרו').

רבא ורב ספרא איקלעו לבי מר יוחנא בריה דרב חנא בר אדא, ואמרי לה לבי מר יוחנא בריה דרב חנא בר ביזנא, עביד להו עגלא תילתא, אמר ליה רבא לשמעיה (לשמשו של בעל הבית, והוא כהן, ובעל הבית נותן לו מתנותיו): זכי לן מתנתא (תן לי רשות ליקח מתנותיך לאוכלם, מפני שהלשון עם הלחיים ניתן לכהנים) דבעינא למיכל לישנא בחרדלא (שהוא דבר חשוב; והכי נמי אמרינן ב'השוכר את הפועלים' (בבא מציעא דף פו:) 'כדי להאכילם שלש לשונות בחרדל'; ואף על גב דרבא נמי כהן הוה, דקיימא לן (ראש השנה דף יח.) דמבני עלי אתא, ובבכורות (דף כז.) נמי אמרינן 'רבא הוה מבטל תרומת חוצה לארץ ברוב ואכיל לה בימי טומאתו' - מיהו מנפשיה לא מצי שקיל, דכתיב 'ונתן - ולא שיטול מעצמו', ומימר נמי לא בעי למימר "הבו לי" דתניא '*חלקם שאלו בפיהם*'; להכי שקלם בתורת זר על ידי נתינת כהן; ואף על גב דלא מטא לידיה דשמעא - סמך רבא אדרב יוסף דלעיל). זכי ליה רבא, אכל, ורב ספרא לא אכל (משום דלא מטא לידיה דשמעא); אקריוה לרב ספרא בחלמא (משלי כה,כ) מעדה בגד ביום קרה (בגד בלוי ונרקב, כמו (ישעיהו סד,ה) 'וכבגד עדים': בעת הקור אינו שוה כלום) (וכמו) חומץ על נתר (שאינו אלא מפסידו; 'נתר' הוא מין צריף: אלומ"א בלע"ז), (כן) ושר בשירים על לב רע (כן האומר דברי תורה למי שאינו יודע להבין בהן); אתא לקמיה דרב יוסף, אמר ליה: דלמא משום דעברי אשמעתא דמר (שלא סמכתי על שמועתך, שאמרת דמותר לצורבא מרבנן לקבלה אף על גב דלא אתו לידיה דכהן) אקריין הכי!

אמר ליה: כי אמרי אנא – באחֵר (היכא דמזכי ליה כהן אחר שאינו כפוף לו), (אבל) שמעא (דבעל הבית) - בעל כרחיה מזכי (ליה לאדם חשוב שהוא בא בביתו של בעל הבית; אי נמי אימר דאמרי אנא דיכול לזכות מתנתא לאחר אף על גב דלא אתו לידיה) וכי אמרי אנא למאן דלא אפשר ליה (כלומר: לאיש שהוא עני ודחוק), הא (אבל רבא) אפשר ליה (ולא דחיקא ליה מילתא); ואלא (כיון דלא עבר רב ספרא אשמעתיה דרב יוסף) מאי טעמא אקריין הכי (מאי טעמא אקריוה בחלמיה)?

כלפי רבא (כלומר: על רבא, שלא ידע להבין בטעמו של רב יוסף - הקרוהו לרב ספרא כך).

ולקריין לרבא?

רבא נזוף הוה (אני שמעתי משום דהטיח כלפי מעלה במסכת תענית (דף כד:): דבעא מיטרא ללא צורך משום יקרא דאמיה דשבור מלכא, ואמרינן התם דאיתחזי ליה אבוה בחלמיה ואמר ליה: מי איכא דמיטרח קמי שמיא? אשני דוכתיך! אשני דוכתיה, למחר אשכחיה לפורייה דמרשם בסכיני: שנועדו מלאכי חבלה להורגו בלילה, ולי נראה 'נזוף' - משום האי מעשה).

אמר ליה אביי לרב דימי: ופשטיה דקרא במאי כתיב?

אמר ליה: בשונה לתלמיד שאינו הגון, דאמר רב יהודה אמר רב: כל השונה לתלמיד שאינו הגון - נופל בגיהנם, שנאמר (איוב כ,כו) כל חושך טמון לצפוניו תאכלהו אש לא נופח (אשו של גיהנם) ירע שריד באהלו (למי שירע שריד באהלו - תלמיד רע) ואין 'שריד' אלא תלמיד חכם, שנאמר (יואל ג,ו) [כי בהר ציון ובירושלם תהיה פליטה כאשר אמר ה'] ובשרידים אשר ה' קורא.

אמר רבי זירא אמר רב: כל השונה לתלמיד שאינו הגון - כזורק אבן למרקוליס (זו היא עבודתו, כדאמרינן במסכת עבודה זרה (דף מט:)), שנאמר (משלי כו,ח) כצרור אבן במרגמה כן נותן לכסיל כבוד, וכתיב (משלי יט,י) לא נאוה לכסיל תענוג [אף כי לעבד משל בשרים].

והמשתתף עמהן צריך לרשום:

ואפילו עם העובד כוכבים (בתמיה)!? ורמינהו: '*המשתתף עם כהן - צריך לרשום, והמשתתף עם העובד כוכבים* (או המוכר פסולי המוקדשין שנפדו ושחטן ומכרן והן פטורין מן המתנות כדאמר במתניתין דצבי ואיל כתיב בהו) *ופסולי המוקדשים - אין צריך לרשום* (ולקמן מפרש)'!?

(חולין קלג,ב)

הכא במאי עסקינן (דהמשתתף עם עובד כוכבים אינו צריך לרשום)? - דיתיב עובד כוכבים אמסחתא (כשהטבח מוכר הבשר, דמוכחא מילתא דעובד כוכבים שותף הוא ואין כאן חשד; ומתניתין - בדלא יתיב).

דכותה גבי כהן (דברייתא) דיתיב (כהן) אמסחתא - אמאי צריך לרשום (הא נמי מוכחא מילתא דכהן שותף בה)?

(אפילו הכי דיתיב כהן אמסחתא לא הוי ידעי אינשי דכהן שותף בה:) דאמרי 'בשרא קא זבין (בשר הוא רוצה לקנות)'.

אי הכי עובד כוכבים נמי אמרי 'בשרא קא זבין'?

אלא (לא תוקמה דיתיב עובד כוכבים אמסחתא אלא) הכא במאי עסקינן? - (הכי תוקמה:) דיתיב עובד כוכבים אכספתא (על הארגז שנותן בה הטבח המעות כשמקבלם תמיד מן הלוקחים, דהא ודאי מוכחא שפיר דעובד כוכבים שותף בה), דכותה גבי כהן דיתיב אכספתא אמאי צריך לרשום? - אמרי (הרואים) 'המוני הימניה (לשומרם לו, שלא יגנבום הימנו)'.

עובד כוכבים נמי אמרי 'המוני הימניה'!?

אין אמונה בעובד כוכבים (אין ישראל רגילין להאמין בהם);

איבעית אימא: (לעולם כדאוקימנא מעיקרא: דיתיב עובד כוכבים אמסחתא, וכהן נמי דיתיב אמסחתא, ולא דמו:) סתם עובד כוכבים מפעא פעי (תדיר הוא צועק 'אל תתנם בכך אלא בכך', והכל יודעין שיש לו חלק בה; אבל כהן - צנוע הוא, וסומך על הטבח, ואין הכל יודעין שהוא שותף).

אמר מר '*ופסולי המוקדשין אין צריך לרשום*' אלמא מוכחא מלתא (דלא מזבין להו כדרך חולין), והא אנן תנן [בכורות פ"ה מ"א]: '*פסולי המוקדשין נמכרים באיטליז* (בשוק) *ונשחטים באיטליז ונשקלים בליטרא*'?!

תרגמא רב אדא בר אהבה קמיה דרב פפא: באותן הנמכרים בתוך הבית (בכור ומעשר: דהתם תנן' חוץ מן הבכור והמעשר שהנאתן לבעלים': שאין דמיהן קדש, דכתיב בהו 'לא תפדה' [שמות לד,כ] ו'לא תגאל' [?], דהיינו אין קדושה לדמיהן, לפיכך לא התירו לו בשביל הנאתו לזלזל בהן למוכרן בשוק, כדרך חולין, אלא בתוך הבית, ואף על פי שמפסיד בדבר: שאין עליהם קופצין כל כך; והיינו 'מוכחא מילתא'; אבל פסולי המוקדשים - שדמי פדיונן נכנסו בקדושתן, אי לא שרית ליה למוכרן בשוק - לא פריק להו מעיקרא אלא בזול, ואיכא פסידא דהקדש, והנהו צריך לרשום).

אמר רב הונא: שותף בראש (ולא ביותר) - פטור מן הלחי; שותף ביד - פטור מן הזרוע; שותף בבני מעיין - פטור מן הקבה;

וחייא בר רב אמר: אפילו שותף באחת מהן - פטור מכולן.

מיתיבי [תוספתא חולין פ"ט מ"ב]: '*"הראש שלי וכולה שלך" - ואפילו אחד ממאה בראש – פטור; "היד שלי וכולה שלך" - אפילו אחד ממאה ביד* (אפילו אין לכהן או לעובד כוכבים חלק בזרוע אלא אחד ממאה) *– פטור* (טבח, ובכהן או עובד כוכבים שמכרו בהמה לטבח ישראל קאמר, ובכולהו גרסינן 'פטור' סתמא)*; "בני מעיין שלי וכולה שלך" - אפילו אחד ממאה בהן – פטור*' מאי? לאו 'פטור מן הלחי וחייב בכולן', 'פטור מן הזרוע וחייב בכולן', 'פטור מן הקבה וחייב בכולן'?

לא! פטור מכולן!

(אי הכי) וליתני 'פטור מכולן' (בהדיא)? ועוד תניא (תניא בהדיא דלא פטר ליה אלא מן הלחי): '*"הראש שלי וכולה שלך" - אפילו אחד ממאה בראש - פטור מן הלחי וחייב בכולן*' תיובתא דחייא בר רב!?

תיובתא.

אמר רב חסדא: הא מתניתא אטעיתיה לחייא בר רב, דתניא [תוספתא חלה פ"ב מ"ח, עם שנויים]: '*עשרים וארבע מתנות כהונה הן, וכולן ניתנו לאהרן ולבניו בכלל ופרט* (ב'ויקח קרח' [במדבר יח,ח]: 'לכל קדשי בני ישראל לך נתתים' והדר מפרש כל חד וחד [שם, פסוק ט]: 'וזה יהיה לך מקדש הקדשים מן האש וגו') *וברית מלח* (כתיב בסיפיה [פסוק יט] 'ברית מלח עולם הוא': כשם שברית מלח אינה שובתת - כך זו לא תשבות);

כל המקיימן - כאילו קיים בכלל ופרט (כאילו קיים כללות ופרטות שבתורה) וברית מלח (של קרבנות), וכל העובר עליהן כאילו עובר על בכלל ופרט וברית מלח,

*ואלו הן: עשר במקדש* (ניתנו להם בתוך עזרה לאוכלן שם)*, וארבע בירושלים, ועשר בגבולים;*

*עשר במקדש:*

1. *חטאת,*
2. *וחטאת העוף,*
3. *אשם ודאי,*
4. *ואשם תלוי,*
5. *וזבחי שלמי צבור* (כבשי עצרת, והם קדשי קדשים, לאכול בעזרה)*,*
6. *ולוג שמן של מצורע* (מה שנשאר ממתנותיו נאכל לכהנים, כדאמרינן במנחות (דף נח.) ובזבחים (דף מד:): 'לכל קרבנם' [שם, פסוק ט] דכתיב ב'ויקח קרח' - לרבות לוג שמן של מצורע, דקרוי 'קרבנם', דכתיב ביה 'והקריב אותם לאשם ואת לוג השמן' [ויקרא יד,יב], וכתיב ב'ויקח קרח' [במדבר יח,י] 'בקדש הקדשים תאכלנו' – אכולהו: 'לכל קרבנם ולכל מנחתם ולכל חטאתם ולכל אשמם וגו' [במדבר יח,ט])*,*
7. *ושתי הלחם,*
8. *ולחם הפנים,*
9. *ושירי מנחות* (של יחיד)*,*

*10. ומנחת העומר* (עומר לא חשיב ליה בהדי שאר מנחת צבור מפני שהיא מנחת צבור הנקמצת ונאכלת, ואין לך עוד בצבור)*;*

*וארבע בירושלים* (הנאכלים ומתחלקים לכל העיר)*:*

1. *הבכורה* (בכור תם)*,*
2. *והבִּכוּרים* (בכורים אינם נאכלים אלא בירושלים, דכתיב (דברים יב,יז) 'לא תוכל לאכול בשעריך [מעשר דגנך ותירשך ויצהרך ובכרת בקרך וצאנך וכל נדריך אשר תדר ונדבתיך ותרומת ידך] ואמר מר (מכות דף יז:) 'ותרומת ידך אלו הבכורים')*,*
3. *ומורם מן התודה* (חזה ושוק וארבע חלות, כדכתיב (ויקרא ז,יד) 'והקריב ממנו אחד מכל קרבן תרומה לה' לכהן הזורק [את דם השלמים לו יהיה]: מארבעת מינים: חלות, ורקיקים, ורבוכה, וחמץ - אחת מכל מין) *ומאיל נזיר* (ומורם מאיל נזיר: זרוע בשלה וחלה ורקיק, כדכתיב בפרשת נשא [במדבר ו,יט], שמניפין אותן; והני - חד חשיב להו משום דדמו אהדדי: דתרווייהו 'מורם מקדשים קלים' נינהו, וחזה ושוק של שאר שלמים נמי בכלל זה הן, והאי דנקט 'תודה' - משום דאית ביה מורם אחרינא, ותנינהו לכולהו בחדא שמא)*,*
4. *ועורות קדשים* (של עולה, חטאת ואשם, כדכתיב (ויקרא ז,ח) 'עור העולה אשר הקריב' ובתורת כהנים נמי מרבה עור חטאת ואשם [ספרא צו פרשתא יד])*;*

*ועשר בגבולים* (נתנין להם בכל ערי ישראל)*:*

1. *תרומה,*
2. *ותרומת מעשר,*
3. *וחלה,*
4. *וראשית הגז,*
5. *ומתנות* (הזרוע והלחיים והקבה)*,*
6. *ופדיון הבן* (חמשה סלעים)*,*
7. *ופדיון פטר חמור* (שה)*,*
8. *ושדה אחוזה* (שהקדיש ולא גאלה, ומכרה גזבר לאחֵר, והרי היא יוצאה ביובל ומתחלקת לכהנים של אותו משמר שאירע בו יובל, שנאמר (ויקרא כז,כא) 'והיה השדה בצאתו ביובל [קדש לה' כשדה חרם] לכהן תהיה אחוזתו') *,*
9. *ושדה חרמים,*
10. *וגזל הגר* ('האשם המושב לה'' בפרשת נשא [במדבר ה,ח]; ו'גזל הגר': שנשבע לו לשקר ואחר כך הודה לאחר מיתת הגר, כדפירתי לעיל בפרקין [קלא.])' –

הוא (חייא בר רב) סבר: מדקא חשיב (האי תנא) להו למתנות (לכולהו זרוע לחיים וקבה) בחדא (כחדא מתנה: שלא אמר 'עשרים ושש' שמע מינה) חדא נינהו (והמחוייב באחד - מתחייב בכולם, והנפטר מאחת מהן - פטור מכולן), ולא היא: אטו מורם מתודה ואיל נזיר, דקא חשיב להו כחדא - משום דחדא נינהו? אלא כיון דדמיין להדדי חשיב להו כחדא - הכי נמי, כיון דדמיין להדדי - חשיב להו כחדא.

איבעיא להו "הראש שלך וכולה שלי" (כהן מוכר לטבח הראש קודם שחיטה) - מהו? בתר חיובא אזלינן, וחיובא גבי ישראל הוא? או דלמא בתר עיקר בהמה אזלינן, ועיקר בהמה דכהן הוא?

תא שמע: '*עובד כוכבים וכהן שמסרו צאנם לישראל לגזוז* (שעשאוהו שלוחן לגזוז את צאנן) *– פטור;* (ואיידי דתנא לה גבי מתנות השוחט לכהן ולעובד כוכבים פטור - תנייה נמי גבי ראשית הגז) [מכאן – תוספתא חולין פ"יא מ"ב] *הלוקח גז צאנו של עובד כוכבים* (אפילו קודם שנגזזו) *- פטור מראשית הגז;* [עד כאן התופסתא]*; וזה חומר בזרוע ובלחיים ובקבה יותר מראשית הגז* (דהלוקח מתנות מן הכהן חייב קודם שחיטה וכל בהמה לכהן חייב במתנות שלא זכה בה קודם שחיטה)' - שמע מינה (מדקתני '*זה חומר*' - אלמא) בתר חיובא אזלינן (דהאי לא קנה אלא מתנות, וקאמר 'חייב')!

שמע מינה.

ואם אמר לו "חוץ מן המתנות" - פטור מן המתנות:

(חולין קלד,א)

ורמינהו: '(כהן שמכר בהמה לישראל ואמר לו) *"על מנת שהמתנות שלי" - נותן* (נותנן ישראל) *לכל כהן שירצה'* (דכיון דכולה בהמה זבין ליה - לא מצי לאתנויי ליה האי אמתנות: שאינן שלו אלא של כהנים נינהו, ואין לו בהן אלא טובת הנאה; מכל מקום שמע מינה דחייב במתנות)!?

תוספות ד"ה חוץ שיורא הוא ע"מ לאו שיורא הוא. ואי תימא כי אמר ליה 'על מנת' דאמרינן נותנן לכל כהן שירצה - אם כן המקח בטל: שלא נתן לו הבהמה אלא על מנת שיהיו המתנות שלו!?

ויש לומר דמיירי שהתנו שיהיו המתנות שלו ואם לא יתן לו יהיה המקח בטל;

אי נמי הוי כמו מתנה על מה שכתוב בתורה: שהרשתו תורה ליתנם לכל מי שירצה.

'על מנת' א'חוץ' קא רמית? 'חוץ' = שיורא (לשון שיור משמע; ששייר המתנות ולא מכרן, לפיכך פטור הלוקח: שהרי של כהן הן! ודכוותה בישראל הוה מחייב הלוקח, דכיון שהוא שחטה - עליה רמיא למיתבינהו), 'על מנת' - לאו שיורא (אלא תנאה: הכל מכר לו על מנת שיתנם לו, והוא - אין בו כח להתנות)!

ורמינהו (ברייתא אברייתא): '*"על מנת שהמתנות שלי" - המתנות שלו*'?

בהא פליגי: מר סבר 'על מנת' שיורא הוא, ומר סבר 'על מנת' לאו שיורא הוא.

אמר לו :מכור לי בני מעיה [של פרה" והיו בהן מתנות - נותנן לכהן ואינו מנכה לו מן הדמים; לקחן הימנו במשקל - נותנן לכהן ומנכה לו מן הדמים]:

אמר רב: לא שנו (היכא דלקח הימנו במשקל דקתני נותנן לוקח לכהן, והוא חוזר ותובע דמים מן הטבח) אלא ששקל (כששקלן לוקח) לעצמו (דכיון דטבח לא נגע בהן - אינו בעל דברים של כהן; לפיכך זה הלוקח נותנן, והוא שואל לו הדמים שעל הטבח היה מוטל ליתן), אבל שקל לו טבח - הדין (של כהן, ומחלוקתו ותביעתו) עם הטבח (אף על הטבח הוא, והטבח חוזר עליהן: אם יש בעין - נותנן לכהן); (והכי מפרש לה בריש 'הגוזל' בבבא קמא (דף קטו.): דאף עם הטבח קאמר רבי יהודה;)

ורב אסי אמר: אפילו שקל לו טבח - הדין עמו (דינו של כהן ותביעתו עם הלוקח הוא: הואיל וישנה לגזלה בעין - במקום שהוא שם ילך).

לימא בדרב חסדא קא מיפלגי, דאמר רב חסדא: 'גזל ולא נתייאשו הבעלים ובא אחר ואכלו - רצה מזה גובה רצה מזה גובה (דכיון דקודם יאוש אכלו זה האחרון - הוה ליה איהו גזלן עלייהו\*, דהא כל מקמי יאוש - ברשותייהו דמרייהו קיימי כל היכא דאיתנהו)' דמר (רב) אית ליה דרב חסדא, ומר [רב אסי] לית ליה דרב חסדא!

\* [## אם לא ידע שמה שאכל נגזל, או שעשה בהם הגזלן קנין על ידי שנוי – האם עדיין הוא כגזלן? ואפילו איננו גזללן, הרי נהנה מרכושו של הגזול, והגזול חסר, ויהיה כאן הדין ש'זה נהנה וזה חסר' וחייב לשלם לא כגזלן אלא כמזיק!?]

לא (בגזלן דעלמא: שהגזלן קונה אותו בגזלתו לשלם): דכולי עלמא אית להו דרב חסדא (דאם רצה נגזל לדון עם הראשון - ידון), והכא במתנות כהונה נגזלות קא מיפלגי: דמר [רב] סבר נגזלות (ונתחייב גזלן בגזלתו לשלם: דתורת גזל עליהן), ומר [רב אסי] סבר אין נגזלות (אין כח לגזלן, וכל זמן שהן בעין: כל מקום שהולכין - החוב מוטל על מי שהם אצלו לתתו לכהן, והראשון לא נעשה גזלן עליהן).

איכא דמתני לה להא שמעתא בפני עצמה (ולא בלשון 'לא שנו' ואמתניתין, כדלעיל): רב אמר מתנות כהונה נגזלות (לכדאמרן: שאם רצה כהן לדון עם הראשון ידון), ורב אסי אמר מתנות כהונה אין נגזלות.

משנה:

גר שנתגייר והיתה לו פרה: נשחטה עד שלא נתגייר – פטור; משנתגייר – חייב; ספק - פטור, שהמוציא מחבירו עליו הראיה.

גמרא:

כי אתא רב דימי, אמר: רמי ליה רבי שמעון בן לקיש לרבי יוחנן: תנן: '*ספק - פטור*' - אלמא ספיקא (מתנות כהונה) לקולא (דאמרינן '*המוציא מחבירו עליו הראיה*'); ורמינהו [פאה פ"ד מ"יא]: '*חורי הנמלים שבתוך הקמה* (לפני הקוצרים, שעדיין לא הגיעו הקוצרים לשם) *- הרי אלו של בעל הבית* (הרי כל הנמצא בהן לבעל הבית: דאין 'לקט' אלא הנושר בשעת קצירה)*; ושלאחר הקוצרים:* (חטין) *העליונים* (שעל פי החור) *לעניים* (איכא למימר לקט הן שנשרו מן השבלין בשעת קצירה) *והתחתונים* (שבקרקעיתו של חור) *- של בעל הבית* (דקודם קצירה כנסום נמלים שם)*; רבי מאיר אומר: הכל לעניים, שספק לקט = לקט*' (אלמא לרבי מאיר גבי מתנות עניים - והוא הדין למתנות כהונה - ספיקא לחומרא, וסתם מתניתין - רבי מאיר היא, וקתני ספיקא לקולא)!?

אמר ליה: אל תקניטני, שבלשון יחיד אני שונה אותה (דהא דקתני 'ספק לקט לקט' - יחידאה היא, שאיני שונה אותה כמו ששנית 'דברי רבי מאיר' אלא 'דברי רבי יהודה בן אגרא משום רבי מאיר'), דתניא: '*רבי יהודה בן אגרא אומר משום רבי מאיר: ספק לקט – לקט, ספק שכחה – שכחה, ספק פאה – פאה*';

אמר (ריש לקיש) לו: אל תשנה אותה אלא בלשון בן תדל (אפילו אין אתה שונה אותה אלא בשם שוטה שבעולם ששמו 'בן תדל') - (אפילו הכי קשיא לך:) והא טעמא קאמר (דהא טעמא קאמר למילתיה): דאמר רבי שמעון בן לקיש: מאי דכתיב (תהלים פב,ג) [שפטו דל ויתום] עני ורש הצדיקו; מאי 'הצדיקו'?: אילימא בדינים (לראות לו זכות בדין) [##כמו והצדיקו את הצדיק והרשיעו את הרשע [דברים כה,א]] - והא כתיב (שמות כג,ג) ודל לא תהדר בריבו! אלא צדק משלך ותן לו.

אמר רבא: הכא - פרה בחזקת פטורה קיימא (פרה, כשנולד לך ספק זה במתנותיה ואתה מעמידה על חזקתה הראשונה - הרי היא פטורה: שהרי בחזקת של עובד כוכבים היתה עומדת), קמה בחזקת חיובא קיימא (קמה, כשנולד לך ספק בלקט, ואתה מעמידה על חזקתה - חזקת חיוב הוא: דמעולם היא עומדת לכך, דשל ישראל היא).

אמר ליה אביי: והרי עיסה (חיוב חלה - הכל הולך אחר גלגולה: משגלגל בה הוי חיובה, וגלגול העובד כוכבים פוטר, דכתיב (במדבר טו,כ) 'עריסותיכם':): נעשית עד שלא נתגייר (אם עד שלא נתגייר נתגלגלה) - פטור מן החלה , משנתגייר – חייב; (אם) ספק - חייב!?

אמר ליה: ספק איסורא לחומרא ספק ממונא לקולא (חלה = ספק איסורא: שיש בה עון מיתה, הלכך לא סמכינן אחזקה; אבל מתנות - אין בהן קדושה, אלא דין ממון, והמוציא מחבירו עליו הראיה), דאמר רב חסדא - וכן תני רבי חייא: שמונה ספקות נאמרו בגר, ארבע לחיוב וארבע לפטור:

קרבן אשתו (ספק ילדה כשהיתה עובדת כוכבים ספק משנתגיירה - מביאה קרבן, דספק איסור כרת הוא לאכול בקדשים עד שתביא כפרה: דמחוסר כפורים אסור בקדשים וענוש כרת), וחלה (ספק מיתה), ובכור בהמה טמאה (פטר חמור, כמאן דאמר בבכורות (דף ט:) אסור בהנאה עד שיפדנו, וצריך להפריש עליו טלה לפדיונו לאפקועי איסוריה, ומעכב הטלה בידו והוא שלו: דשה של פדיון לא רמיא קדושה עליה, אלא ממונא דכהן הוא; וכיון דספק הוא - המוציא מחבירו עליו הראיה), ובכור בהמה טהורה (ספק כרת לשוחטו בחוץ, וצריך להמתין עד שיסתאב - דתו לית ביה אלא דין ממון, ואוכלו הוא במומו) – לחיוב;

(חולין קלד,ב)

ראשית הגז והמתנות ופדיון הבן, ופדיון פטר חמור (כדפרישית: מפריש טלה והוא לעצמו) – לפטור (כל הנך כולהו לא רמיא איסורא עלייהו אלא ממונא הילכך ספיקן לקולא).

כי אתא רבין – אמר: קמה אקמה רמי ליה (מתניתא אחריתי אשכח לרבי מאיר דפטר בקמה של גר, ספק נקצרה קודם שנתגייר ספק משנתגייר, ורמייה אהא דקתני '*ספק לקט - לקט*' ושני ליה בלשון בן אגרא אני שונה אותה).

לוי זרע בכישר (מקום) ולא הוו עניים למשקל לקט; אתא לקמיה דרב ששת, אמר ליה: (ויקרא כג,כב) [ובקצרכם את קציר ארצכם לא תכלה פאת שדך בקצרך ולקט קצירך לא תלקט] לעני ולגר תעזב אותם [אני ה' אלקיכם] - ולא לעורבים ולא לעטלפים.

מיתיבי: '*אין מביאין תרומה* (אין צריך ישראל לטרוח ולהביא תרומה) *לא מגורן לעיר ולא ממדבר לישוב* (ליד כהן אלא כהן הולך ומביאה)*; ואם אין שם כהן - שוכר פרה ומביאה מפני הפסד תרומה*' (אלמא בעי לאפרושה ולאצנועה עד דמשכח כהן - הכי נמי בעי לאצנועה עד דמשכח עניים)!

שאני תרומה: דטבלה (אוסרת הכל עליו משום טבל), (לפיכך על כרחו צריך להפריש) ולא סגיא דלא מפריש לה.

והרי מתנות דלא טבלי, ותניא '*מקום שנהגו למלוג בעגלים* (שמולגין אותן ברותחין עם עורן, ואוכלין אותן עם העור) *- לא יפשיט את הזרוע* (אלא נותנו לכהן כמו שהוא בעורו)*; להפשיט את הראש - לא יפשיט את הלחי* (כדמרבינן לקמן מקרא יתירא: שאף הצמר שבראש כבשים הוא חייב ליתן לו, וכל שכן העור)*; ואם אין שם כהן* (לתת לו המתנות) *- מעלין אותן בדמים* (שָׁם את דמי המתנות) *ואוכלן* (ואוכל המתנות) *מפני הפסד כהן*' (ונותן דמיהם לכהן הבא ראשון)!

שאני מתנות כהונה דנתינה כתיבא ביה (ועליו ליתנן לכהן).

השתא דאתית להכי - תרומה נמי נתינה כתיבא ביה! ואלא 'תעזוב' יתירא (דכתיב בלקט: חד ב'קדושים תהיו' [ויקרא יט,י: וכרמך לא תעולל ופרט כרמך לא תלקט לעני ולגר תעזב אתם אני ה'לקיכם] וחד ב'שור או כשב' [ויקרא כג,כב: וקוצרכם את קציר ארצכם לא תכלה פאת שדך בקוצרך ולקט קצירך לא תלקט לעני ולגר תעזב אתם אני ה' אלקיכם]) למה לי (לאו לרבויי שאפילו במקום שאין עניים שעליו להצניעם עד שימצא עניים)?

[לא, אלא] לכדתניא: '*המפקיר את כרמו ולשחר השכים ובצרו חייב בפרט ובעוללות ובשכחה ובפאה, ופטור מן המעשרות*' (אף על גב דהפקר פטור מכולם, דבכולהו כתיב 'קציר**ך**' 'כרמ**ך**' ולא של הפקר, ובכולהו תנן 'כל שהוא אוכל ונשמר, פרט לשל הפקר' - להכי אהני 'תעזוב' יתירא דכתיב בכולהו - לאתויי הפקר כי האי גוונא: דהדר איהו וזכה ביה

בלקט ופאה כתיב 'תעזוב' יתירא: חד ב'קדושים תהיו' וחד ב'שור או כשב; ופרט בכרם - היינו לקט; עוללות - חד ב'קדושים תהיו': 'וכרמך לא תעולל' [ויקרא יט,י] וחד במשנה תורה (דברים כד,כא) 'כי תבצור כרמך לא תעולל אחריך'; שכחה - חד גבי שכחת אילן וחד גבי שכחת כרם, דאמרינן לעיל (דף קלא.) '*אחריך - זו שכחה*')

ההוא שקא דדינרי (דינרי זהב) דאתא לבי מדרשא (ששלחו ממקום אחר לבני הישיבה): קדים רבי אמי וזכה בהן; והיכי עביד הכי? והא כתיב 'ונתן [דברים יח,ג: וזה יהיה משפט הכהנים מאת העם מאת זבחי הזבח אם שור אם שה ונתן לכהן הזרע והלחיים והקב] -ולא שיטול מעצמו!?

רבי אמי - נמי לעניים זכה בהן.

ואיבעית אימא: אדם חשוב שאני (כגון ממונה ראש ישיבה - יכול לקדם ולזכות, שהרי עליו לגדלו ולהעשירו אפילו משלו, וכל שכן ממאי דאתי ליה מעלמא), דתניא [דומה לתוספתא יומא פ"א מ"ו]: (ויקרא כא,י) והכהן הגדול מאחיו [אשר יוצק על ראשו שמן המשחה ומלא את ידו ללבש את הבגדים את ראשו לא יפרע ובגדיו לא יפרם] *- שיהא גדול מאחיו בנוי בחכמה ובעושר; אחרים אומרים: מנין שאם אין לו - שאחיו הכהנים מגדלין אותו? תלמוד לומר 'והכהן הגדול* ***מ****אחיו' - גדלהו משל אחיו*'.

משנה:

איזהו הזרוע?

מן הפרק של ארכובה (ארכובה הנמכרת עם הראש) עד כף של יד (עצם רחב של כתף שקורין אשפלדו"ן), והוא של נזיר (וכן זרוע בשלה האמור בנזיר (במדבר ו,יט) כך ניטלת), וכנגדו ברגל – 'שוק' (האמור בשלמים (ויקרא ז,לב) נמי הוי שתי עצמות: מן הפרק של ארכובה עד בוקא דאטמא, דהיינו כל הירך);

רבי יהודה אומר: שוק = מן הפרק של ארכובה עד סובך של רגל (היינו פרק שבין הקולית ועצם אמצעי).

אי זהו 'לחי'?

מן הפרק של לחי (אצל הצדעים, וחותך כלפי מטה) עד פיקה של גרגרת (עד שיפוי כובע, שהוא פקעיתא ופתחה של קנה בית הבליעה, דהיינו: לחיים התחתונות עם הלשון).

גמרא:

תנו רבנן: [דברים יח,ג: וזה יהיה משפט הכהנים מאת העם מאת זבחי הזבח אם שור אם שה ונתן לכהן הזרע והלחיים והקבה])

*'הזרוע' - זה זרוע ימין;*

*אתה אומר זה זרוע ימין? או אינו אלא זרוע שמאל?*

*תלמוד לומר: '****הַ****זרוע'*.

מאי תלמודא?

כדאמר רבא (בפרק 'גיד הנשה' (לעיל דף צא:) אליבא דרבי יהודה, דאמר 'אינו נוהג אלא באחת, והדעת מכרעת של ימין'): 'הַירך [בראשית לב,לג: על כן לא יאכלו בני ישראל את גיד הנשה אשר על כף הירך עד היום

הזה כי נגע בכף ירך יעקב בגיד הנשה] - המיומנת שבירך' - הכא נמי: 'הַזרוע' - המיומן שבזרוע.

'והַלחיים' (ה' ד'הלחיים') למאי אתא?

להביא צמר שבראש כבשים ושער שבזקן תיישים;

'והַקבה' למאי אתא?

להביא חֵלֶב שעל גבי הקבה וחָלָב שבתוך הקבה (חלב הקרום), דאמר רבי יהושע [גירסאות: רבי יהושע בן לוי; רבי יהודה]: 'כהנים נהגו בו עין יפה (שלא ליטלו מן הבעלים) ונתנוהו לבעלים' (אלמא דמדאורייתא - של כהנים הוא, דנפקא ליה מה"א יתירא 'והקבה'); טעמא – דנהגו, הא לא נהגו - דידיה הוא.

דורשי חמורות (מקראות הסתומים) היו אומרים (מנלן דשל ימין? - מהכא):

הזרוע - כנגד היד, וכן הוא אומר (במדבר כה,ז) [וירא פינחס בן אלעזר בן אהרן הכהן ויקם מתוך העדה] ויקח רומח בידו (יד שנותנין לכהן - כנגד ידו של פנחס: שעל כך ניתנה לו 'ברית כהונת עולם' וזה שכרו, ואיזו יד שעושה מלחמה? - הוי אומר של ימין);

ולחיים - כנגד תפלה, וכן הוא אומר (תהלים קו,ל) ויעמוד פנחס ויפלל [ותעצר המגפה],

קבה – כמשמעה, וכן הוא אומר (במדבר כה,ח) [ויבא אחר איש ישראל אל הקבה וידקר את שניהם את איש ישראל] ואת האשה אל קבתה [ותעצר המגפה מעל בני ישראל];

ותנא מייתי לה [שהזרוע במתנות כהונה הוא של ימין] מהכא: (ויקרא ז,לב) [ואת] שוק הימין [תתנו תרומה לכהן מזבחי שלמיכם]; אין לי אלא שוק הימין, זרוע מוקדשין (של איל נזיר) מנין?

תלמוד לומר: 'תרומה';

זרוע חולין (מתנות כהונה) מנין?

תלמוד לומר: 'תתנו'.

איזהו לחי? - מן הפרק של לחי ועד פיקה של גרגרת:

והתניא: '*נוטלה ובית שחיטה עמה*' (היינו תופס בעומק הצואר באלכסון יותר מן הפיקה)!?

(לעולם עד הפיקה ו)לא קשיא: הא (מתניתין, דלא קרי לה בית שחיטה) רבנן (היא), והא (ברייתא דקרי לה 'בית שחיטה') - רבי חנינא בן אנטיגנוס (דמכשיר שחיטה למעלה מבית הבליעה), דתניא: '*מוגרמת פסולה; העיד רבי חנינא בן אנטיגנוס על מוגרמת שהיא כשרה*'.

איבעית אימא הא והא רבנן (ברייתא נמי רבנן היא), ומאי (האי) 'עמה' (דקתני) -( לאו עם הלחי אלא) עמה דבהמה (עם הבהמה היה נשאר בית שחיטה, והלחי ניטל עם הפיקה).

הדרן עלך הזרוע והלחיים